-----------------------------------------------------------------------
  8. การจัดการ

  -----------------------------------------------------------------------

คณะกรรมการและคณะกรรมการชุดย่อย

โครงสร้างกรรมการบริษัทประกอบด้วยคณะกรรมการและคณะกรรมการชุดย่อยจำนวน 4 ชุด ได้แก่
คณะกรรมการบริษัท คณะกรรมการตรวจสอบ คณะกรรมการบริหารความเสี่ยง และ
คณะกรรมการสรรหาและพิจารณาค่าตอบแทน

(1) คณะกรรมการบริษัท

  รายชื่อคณะกรรมการบริษัท

  ณ วันที่ 31 ธันวาคม 2555 คณะกรรมการบริษัท ประกอบด้วยกรรมการจำนวน 14 ท่าน ดังนี้

+-------------------------------+--------------------------------------+
| รายชื่อ                         | ตำแหน่ง                               |
+-------------------------------+--------------------------------------+
| 1. นายพิพัฒ พะเนียงเวทย์          | ประธานกรรมการ                        |
+-------------------------------+--------------------------------------+
| 2. นายอภิชาติ ธรรมมโนมัย         | กรรมการผู้อำนวยการ                     |
+-------------------------------+--------------------------------------+
| 3. นายกำธร ตติยกวี              | กรรมการ                              |
+-------------------------------+--------------------------------------+
| 4. นายบุญเปี่ยม เอี่ยมรุ่งโรจน์       | กรรมการ                              |
+-------------------------------+--------------------------------------+
| 5. นายสุชาติ รัตนเจียเจริญ         | กรรมการ                              |
+-------------------------------+--------------------------------------+
| 6. นายสมศักดิ์ อนุรักษ์ภราดร        | กรรมการ                              |
+-------------------------------+--------------------------------------+
| 7. นางสาวเพชรรัตน์ อนันตวิชัย      | กรรมการและเลขานุการบริษัท               |
+-------------------------------+--------------------------------------+
| 8. นางสุนันทา ชวนประพันธ์         | กรรมการ                              |
+-------------------------------+--------------------------------------+
| 9. นางมาลี ตั้งใจสนอง            | กรรมการ                              |
+-------------------------------+--------------------------------------+
| 10. นายพิมล รัฐปัตย์              | กรรมการอิสระ                          |
|                               | และประธานคณะกรรมการตรวจสอบ           |
+-------------------------------+--------------------------------------+
| 11. แพทย์หญิงยุพา สุนทราภา        | กรรมการอิสระ และกรรมการตรวจสอบ        |
+-------------------------------+--------------------------------------+
| 12. รองศาสตราจารย์ ดร.กุลภัทรา   | กรรมการอิสระ และกรรมการตรวจสอบ        |
| สิโรดม                         |                                      |
+-------------------------------+--------------------------------------+
| 13. พลโทพิศาล เทพสิทธา          | กรรมการอิสระ                          |
+-------------------------------+--------------------------------------+
| 14. นายบุญศักดิ์ เจียมปรีชา         | กรรมการอิสระ และกรรมการตรวจสอบ        |
+-------------------------------+--------------------------------------+

  กรรมการผู้มีอำนาจลงนามแทนบริษัท

กรรมการทุกคนเป็นกรรมการผู้มีอำนาจลงนามผูกพันบริษัท โดยการลงนามนั้น
กรรมการสองคนลงลายมือชื่อ

ร่วมกันและประทับตราสำคัญของบริษัท ยกเว้น

1.  นายพิมล รัฐปัตย์

2.  พญ.ยุพา สุนทราภา

3.  รศ.ดร.กุลภัทรา สิโรดม

4.  พลโทพิศาล เทพสิทธา

5.  นายบุญศักดิ์ เจียมปรีชา

ขอบเขตอำนาจหน้าที่ของคณะกรรมการบริษัทที่สำคัญมีดังนี้

คณะกรรมการมีอำนาจและหน้าที่จัดการบริษัทให้เป็นไปตามวัตถุประสงค์ ข้อบังคับ
และมติที่ประชุมผู้ถือหุ้น เว้นแต่ในเรื่องที่ต้องได้รับอนุมัติจากที่ประชุมผู้ถือหุ้นก่อนดำเนินการ เช่น
เรื่องที่กฎหมายกำหนดให้ต้องได้รับมติที่ประชุมผู้ถือหุ้น การทำรายการเกี่ยวโยงกัน
ซึ่งรายการที่เกี่ยวโยงกันตามมาตรา 89/12 แห่งพระราชบัญญัติหลักทรัพย์และตลาดหลักทรัพย์
(ฉบับที่ 4) พ.ศ. 2551 นั้น บริษัท ได้รับอนุมัติในหลักการจากคณะกรรมการบริษัท
ให้ฝ่ายจัดการของบริษัท สามารถอนุมัติการทำธุรกรรม
ที่มีข้อตกลงทางการค้าที่มีเงื่อนไขทางการค้าทั่วไปกับกรรมการ ผู้บริหาร
หรือบุคคลที่มีความเกี่ยวข้องกัน
โดยได้มีการเปิดเผยรายชื่อบุคคลที่มีความเกี่ยวโยงในที่ประชุมคณะกรรมการบริษัท
และการซื้อหรือขายสินทรัพย์ที่สำคัญตามกฎเกณฑ์ของตลาดหลักทรัพย์แห่งประเทศไทย
หรือตามที่หน่วยงานราชการอื่นๆ กำหนด เป็นต้น ทั้งนี้
คณะกรรมการอาจมอบหมายให้กรรมการคนหนึ่ง
หรือบุคคลอื่นไปปฏิบัติการอย่างหนึ่งอย่างใดแทนคณะกรรมการก็ได้ โดยในปัจจุบัน
คณะกรรมการบริษัทมีอำนาจหน้าที่ในการพิจารณาและอนุมัติรายการบางรายการ ดังตัวอย่างต่อไปนี้

-   การพิจารณาอนุมัติการลงทุนต่างๆ

-   การพิจารณาอนุมัติการกู้ยืมเงิน และการเปิดบัญชีกับสถาบันการเงิน

(2) คณะกรรมการตรวจสอบ

คณะกรรมการตรวจสอบ จำนวน 4 ท่าน ประกอบด้วย ประธานคณะกรรมการตรวจสอบ
และกรรมการตรวจสอบ
ซึ่งมีคุณสมบัติตามข้อกำหนดของสำนักงาน ก.ล.ต. และตลาดหลักทรัพย์แห่งประเทศไทย
โดยมีวาระการดำรงตำแหน่งคราวละ 1 ปี นับจากวันที่มีมติแต่งตั้ง
หรือมีวาระเท่าเพียงจำนวนที่ยังคงมีอยู่ในคณะกรรมการบริษัท
กรรมการที่พ้นจากตำแหน่งตามวาระมีสิทธิได้รับเลือกเข้ามาทำงานใหม่ได้
และกำหนดช่วงวาระของการดำรงตำแหน่งคณะกรรมการตรวจสอบเหมือนกับคณะกรรมการบริษัท
ในปีที่ผ่านมา คณะกรรมการตรวจสอบมีการประชุมทั้งสิ้น 4 ครั้ง
โดยการเข้าร่วมประชุมของคณะกรรมการตรวจสอบ สรุปได้ ดังนี้

  ------------------- --------------------------------- ------------------------
  ชื่อ                  ตำแหน่ง                            เข้าร่วมประชุม/ประชุมทั้งหมด

  1. นายพิมล รัฐปัตย์     ประธานคณะกรรมการตรวจสอบ           4/4

  2. พญ. ยุพา สุนทราภา  กรรมการตรวจสอบ                    4/4

  3. รศ.ดร.กุลภัทรา     กรรมการตรวจสอบ                    4/4
  สิโรดม               และมีความรู้ด้านบัญชีการเงิน             

  4. นายบุญศักดิ์         กรรมการตรวจสอบ                    3/4
  เจียมปรีชา            และมีความรู้ด้านบัญชีและภาษีอากร         
  ------------------- --------------------------------- ------------------------

โดยมี นางสาวลภัสรดา เลิศภานุโรจ
ผู้จัดการส่วนตรวจสอบภายในเป็นเลขานุการคณะกรรมการตรวจสอบ

ทั้งนี้ คณะกรรมการตรวจสอบได้มีการปฏิบัติหน้าที่และความรับผิดชอบ
ตามกฎบัตรของคณะกรรมการตรวจสอบ และได้รับอนุมัติจากคณะกรรมการบริษัท ดังนี้

1.  สอบทานให้บริษัทมีการรายงานทางการเงินถูกต้องตามที่ควร
    ตามมาตรฐานการบัญชีที่รับรองโดยทั่วไป และมีการเปิดเผยอย่างเพียงพอ

2.  สอบทานให้บริษัท มีระบบการควบคุมภายใน (Internal Control)
    และระบบการตรวจสอบภายใน (Internal Audit) ที่เหมาะสม มีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย เลิกจ้าง
    หัวหน้าหน่วยงานตรวจสอบภายใน หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัท ปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ฯ และกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
    โดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์ฯ ทั้งนี้
    เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6.  จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานกรรมการตรวจสอบ
    และต้องประกอบด้วยข้อมูลอย่างน้อยดังนี้

    1.  ความเห็นเกี่ยวกับความถูกต้อง ครบถ้วน เชื่อถือได้ของรายงานทางการเงินของบริษัท

    2.  ความเห็นเกี่ยวกับความเพียงพอของระบบควบคุมภายในของบริษัท

    3.  ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
        ข้อกำหนดของตลาดหลักทรัพย์ฯ หรือกฎหมายที่เกี่ยวข้องกับธุรกิจของบริษัท

    4.  ความเห็นเกี่ยวกับความเหมาะสมของผู้สอบบัญชี

    5.  ความเห็นเกี่ยวกับรายการที่อาจมีความขัดแย้งทางผลประโยชน์

    6.  จำนวนการประชุมคณะกรรมการตรวจสอบ
        และการเข้าร่วมประชุมของกรรมการตรวจสอบแต่ละท่าน

    7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตรคณะกรรมการตรวจสอบ

    8.  รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
        ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7.  สอบทานให้บริษัทมีระบบการบริหารความเสี่ยง(Risk
    Management)ที่เหมาะสมและมีประสิทธิผล

8.  สอบทานและให้ความเห็นต่อแผนการตรวจสอบภายใน
    และการปฏิบัติงานของหน่วยงานตรวจสอบภายใน

9.  ในการปฏิบัติงานตามขอบเขตอำนาจหน้าที่
    ให้คณะกรรมการตรวจสอบมีอำนาจเชิญให้ฝ่ายจัดการ
    ผู้บริหารหรือพนักงานของบริษัทที่เกี่ยวข้องมาให้ความเห็น ร่วมประชุมหรือ
    ส่งเอกสารตามที่เห็นว่าเกี่ยวข้องจำเป็น

10. ในการปฏิบัติหน้าที่ของคณะกรรมการตรวจสอบ หากพบหรือมีข้อสงสัยว่า
    มีรายการหรือการกระทำดังต่อไปนี้
    ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัท
    ให้คณะกรรมการตรวจสอบรายงานต่อคณะกรรมการบริษัท
    เพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

    1.  รายการที่อาจมีความขัดแย้งทางผลประโยชน์

    2.  การทุจริตหรือมีสิ่งผิดปกติหรือมีความบกพร่องที่สำคัญในระบบควบคุมภายใน

    3.  การฝ่าฝืนกฎหมายว่าด้วยหลักทรัพย์และตลาดหลักทรัพย์
        ข้อกำหนดของตลาดหลักทรัพย์แห่งประเทศไทยหรือกฎหมายที่เกี่ยวข้องกับธุรกิจของบริษัท

  หากคณะกรรมการของบริษัทหรือผู้บริหารไม่ดำเนินการให้มีการปรับปรุงแก้ไขภายในเวลาที่คณะกรรมการตรวจสอบเห็นสมควร
  กรรมการตรวจสอบท่านใดท่านหนึ่งอาจรายงานว่ามีรายการหรือการกระทำนั้นต่อ ก.ล.ต.
  หรือตลาดหลักทรัพย์ฯ

11. พิจารณาทบทวนและปรับปรุงกฎบัตรคณะกรรมการตรวจสอบ
    และนำเสนอต่อคณะกรรมการบริษัทเพื่อพิจารณาอนุมัติ

12. ปฏิบัติการอื่นใดตามที่คณะกรรมการบริษัทมอบหมายด้วยความเห็นชอบจากคณะกรรมการตรวจสอบ
    ในการปฏิบัติหน้าที่ตามวรรคหนึ่ง
    คณะกรรมการตรวจสอบมีความรับผิดชอบต่อคณะกรรมการบริษัทโดยตรง
    และคณะกรรมการของบริษัทคงมีความรับผิดชอบในการดำเนินงานของบริษัทต่อบุคคลภายนอก

นิยามของคณะกรรมการอิสระ

กรรมการที่ไม่มีธุรกิจหรือส่วนร่วมในการบริหารงานหรือมีผลประโยชน์เกี่ยวข้องกับบริษัท
อันอาจมีผลกระทบต่อการตัดสินใจโดยอิสระของตน
โดยกรรมการอิสระต้องมีคุณสมบัติตามข้อกำหนดของสำนักงาน ก.ล.ต.
และตลาดหลักทรัพย์แห่งประเทศไทย ซึ่งกำหนดให้มีกรรมการอิสระอย่างน้อย 1 ใน 3
ของกรรมการทั้งหมด แต่ต้องไม่ต่ำกว่า 3 คน

คุณสมบัติของคณะกรรมการอิสระ

คุณสมบัติของกรรมการอิสระของบริษัท เป็นไปตามข้อกำหนดของคณะกรรมการกำกับตลาดทุน
ดังต่อไปนี้

(1) ถือหุ้นไม่เกินร้อยละ 0.5 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่
    บริษัทย่อย บริษัทร่วม ผู้ถือหุ้นรายใหญ่ หรือ ผู้มีอำนาจควบคุมของบริษัท ทั้งนี้
    ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆ ด้วย

(2) ไม่เป็น หรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
    บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุมของบริษัท
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับแต่งตั้งเป็นกรรมการอิสระ
    ทั้งนี้ ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ
    หรือที่ปรึกษาของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของบริษัท

(3) ไม่เป็นบุคคลที่มีความสัมพันธ์ทางสายโลหิต
    หรือโดยการจดทะเบียนตามกฎหมายในลักษณะที่เป็นบิดา มารดา คู่สมรส พี่น้อง และบุตร
    รวมทั้งคู่สมรสของบุตร ของผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอให้เป็นผู้บริหาร หรือผู้มีอำนาจควบคุมของบริษัท หรือบริษัทย่อย

(4) ไม่มี หรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัท
    ในลักษณะที่อาจเป็นการขัดขวางการใช้วิจารณญาณอย่างอิสระของตน รวมทั้งไม่เป็น
    หรือเคยเป็นผู้ถือหุ้นที่มีนัย หรือผู้มีอำนาจควบคุม ของผู้ที่มีความสัมพันธ์ทางธุรกิจกับบริษัท
    บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับแต่งตั้งเป็นกรรมการอิสระ

ความสัมพันธ์ทางธุรกิจตามวรรคหนึ่ง
รวมถึงการทำรายการทางการค้าที่กระทำเป็นปกติเพื่อประกอบกิจการ การเช่า
หรือให้เช่าอสังหาริมทรัพย์ รายการเกี่ยวกับสินทรัพย์หรือบริการ หรือการให้
หรือรับความช่วยเหลือทางการเงิน ด้วยการรับ หรือให้กู้ยืม ค้ำประกัน
การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน ซึ่งเป็นผลให้บริษัท หรือ
คู่สัญญามีภาระหนี้ที่ต้องชำระต่ออีกฝ่ายหนึ่ง ตั้งแต่ร้อยละสามของสินทรัพย์ที่มีตัวตนสุทธิของบริษัท
หรือตั้งแต่ยี่สิบล้านบาทขึ้นไปแล้วแต่จำนวนใดจะต่ำกว่า ทั้งนี้ การคำนวณภาระหนี้ดังกล่าว
ให้เป็นไปตามวิธีการคำนวณมูลค่าของรายการที่เกี่ยวโยงกัน
ตามประกาศคณะกรรมการกำกับตลาดทุน ว่าด้วยหลักเกณฑ์ในการทำรายการที่เกี่ยวโยงกัน
โดยอนุโลม แต่ในการพิจารณาภาระหนี้ดังกล่าว
ให้นับรวมภาระหนี้ที่เกิดขึ้นในระหว่างหนึ่งปีก่อนวันที่มีความสัมพันธ์ทางธุรกิจกับบุคคลเดียวกัน

(5) ไม่เป็น หรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
    หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัทสังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับแต่งตั้งเป็นกรรมการอิสระ

(6) ไม่เป็นหรือเคยเป็นผู้ให้บริการทางวิชาชีพใด ๆ ซึ่งรวมถึงการให้บริการเป็นที่ปรึกษากฎหมาย
    หรือที่ปรึกษาทางการเงิน ซึ่งได้รับค่าบริการเกินกว่าสองล้านบาทต่อปีจากบริษัท บริษัทใหญ่
    บริษัทย่อย บริษัทร่วม ผู้ถือหุ้นรายใหญ่ หรือ ผู้มีอำนาจควบคุมของบริษัท
    และไม่เป็นผู้ถือหุ้นที่มีนัย ผู้มีอำนาจควบคุม หรือหุ้นส่วนของผู้ให้บริการทางวิชาชีพนั้นด้วย
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับแต่งตั้งเป็นกรรมการอิสระ

(7) ไม่เป็นกรรมการที่ได้รับการแต่งตั้งขึ้น เพื่อเป็นตัวแทนของกรรมการของบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

(8) ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท
    หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
    ลูกจ้าง พนักงาน ที่ปรึกษาที่รับเงินเดือนประจำ
    หรือถือหุ้นเกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทอื่น
    ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท
    หรือบริษัทย่อย

(9) ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

  ภายหลังได้รับการแต่งตั้งให้เป็นกรรมการอิสระที่มีลักษณะเป็นไปตาม (1) ถึง (9) แล้ว
  กรรมการอิสระอาจได้รับมอบหมาย

จากคณะกรรมการบริษัท ให้ตัดสินใจในการดำเนินกิจการของบริษัท บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน ผู้ถือหุ้นรายใหญ่ หรือ ผู้มีอำนาจควบคุมของบริษัท
โดยมีการตัดสินใจในรูปแบบขององค์คณะ(Collective decision) ได้

นอกจากนี้ กรณีที่คณะกรรมการกำกับตลาดทุนหรือคณะกรรมการกำกับหลักทรัพย์และตลาดหลักทรัพย์ฯ
ได้มีประกาศปรับปรุงหรือผ่อนปรน หลักเกณฑ์คุณสมบัติกรรมการอิสระ
ก็ให้ถือปฏิบัติตามได้ภายหลังต่อไป

  ขอบเขตอำนาจหน้าที่ของคณะกรรมการอิสระ

คณะกรรมการอิสระ ประกอบด้วยกรรมการอิสระ จำนวน 5 ท่าน
มีอำนาจหน้าที่แสดงความคิดเห็นอย่างเป็นอิสระตามภารกิจที่ได้รับมอบหมายในการปกป้องผลประโยชน์ของผู้ถือหุ้นทุกรายได้เท่าเทียมกัน
และไม่ให้เกิดความขัดแย้งทางผลประโยชน์ โดยในปีที่ผ่านมา
คณะกรรมการอิสระได้ทบทวนการทำงานที่ผ่านมา
และได้ให้ความเห็นในเรื่องที่เป็นสาระสำคัญของระบบการควบคุมภายใน อำนาจดำเนินการ
การกำหนดนโยบายการบริหารการเงิน และการบริหารความเสี่ยง ที่เป็นประโยชน์ต่อบริษัท
โดยได้มีการตัดสินใจอย่างเป็นอิสระ
รวมทั้งได้อยู่ร่วมประชุมกับคณะกรรมการบริษัททุกครั้งเมื่อมีการพิจารณาลงมติในเรื่องหรือรายการที่มีนัยสำคัญ
ทั้งนี้ กรรมการอิสระจะตรวจสอบและรับรองคุณสมบัติความเป็นอิสระของตนอย่างน้อยปีละหนึ่งครั้ง
สำหรับการประชุมอิสระที่ผ่านมามีการประชุมร่วมกันทั้งสิ้น 2 ครั้ง สรุปได้ดังนี้

  --------------------- -------------------------------- ------------------------
  ชื่อ                    ตำแหน่ง                           เข้าร่วมประชุม/ประชุมทั้งหมด

  1. นาย พิมล รัฐปัตย์      ประธานคณะกรรมการอิสระ             2/2

  2. พญ. ยุพา สุนทราภา    กรรมการอิสระ                      2/2

  3. รศ.ดร.กุลภัทรา สิโรดม กรรมการอิสระ                      2/2

  4. พลโท พิศาล เทพสิทธา  กรรมการอิสระ                      2/2

  5. นาย บุญศักดิ์ เจียมปรีชา กรรมการอิสระ                      2/2
  --------------------- -------------------------------- ------------------------

โดยมี นางสาวลภัสรดา เลิศภานุโรจ
ผู้จัดการส่วนตรวจสอบภายในเป็นเลขานุการคณะกรรมการอิสระ

(3) คณะกรรมการบริหารความเสี่ยง

คณะกรรมการบริษัท ได้แต่งตั้งคณะกรรมการบริหารความเสี่ยง
โดยมีวาระการดำรงตำแหน่งคราวละ 1 ปี นับจากวันที่คณะกรรมการบริษัท มีมติแต่งตั้ง ซึ่งในปี
2555
คณะกรรมการบริหารความเสี่ยงได้ดำเนินการประชุมหารือร่วมกับผู้บริหารในเรื่องการติดตามนโยบายการบริหารจัดการความเสี่ยงด้านกลยุทธ์ของบริษัท
เพื่อจัดทำทะเบียนคุมความเสี่ยงของบริษัท ตลอดจนกำกับดูแลความเสี่ยงในด้านปฏิบัติงาน
(Operation Risk) ที่มีผลกระทบต่อบริษัท
ทั้งปัจจัยภายในและภายนอกให้มีความเสี่ยงที่เหลืออยู่ในระดับที่เหมาะสมและยอมรับได้ ทั้งนี้ในปี
2555 คณะกรรมการบริหารความเสี่ยง มีการประชุม 2 ครั้ง สรุปได้ดังนี้

  --------------------- -------------------------------- ------------------------
  ชื่อ                    ตำแหน่ง                           เข้าร่วมประชุม/ประชุมทั้งหมด

  1. นาย บุญศักดิ์ เจียมปรีชา ประธานคณะกรรมการบริหารความเสี่ยง    2/2

  2. นาง เอมอร ปทุมารักษ์  กรรมการบริหารความเสี่ยง             1/2

  3. นาย สุชาติ           กรรมการบริหารความเสี่ยง             2/2
  รัตนเจียเจริญ                                             

  4. นางสาวเพชรรัตน์      กรรมการบริหารความเสี่ยง             2/2
  อนันตวิชัย                                                
  --------------------- -------------------------------- ------------------------

โดยมี นางสาวลภัสรดา เลิศภานุโรจ
ผู้จัดการส่วนตรวจสอบภายในเป็นเลขานุการคณะกรรมการบริหารความเสี่ยง

(4) คณะกรรมการสรรหาและพิจารณาค่าตอบแทน

คณะกรรมการบริษัทได้แต่งตั้งคณะกรรมการสรรหา และพิจารณาค่าตอบแทน
โดยมีวาระการดำรงตำแหน่งคราวละ 1 ปี นับจากวันที่คณะกรรมการบริษัท มีมติแต่งตั้ง ซึ่งในปี
2555 คณะกรรมการสรรหา และพิจารณาค่าตอบแทน
ได้ทำหน้าที่สรรหาบุคคลที่มีคุณสมบัติเหมาะสมเพื่อดำรงตำแหน่งกรรมการ
และพิจารณาหลักเกณฑ์ในการจ่ายค่าตอบแทน
ให้แก่คณะกรรมการบริษัท และคณะกรรมการชุดย่อย
เป็นไปอย่างเหมาะสมกับหน้าที่ความรับผิดชอบและอยู่ภายในวงเงินที่ได้รับอนุมัติจากที่ประชุมสามัญผู้ถือหุ้น
ทั้งนี้ในปี 2555 คณะกรรมการสรรหา และพิจารณาค่าตอบแทน มีการประชุม 2 ครั้ง สรุปได้ดังนี้

  --------------------- -------------------------------- ------------------------
  ชื่อ                    ตำแหน่ง                           เข้าร่วมประชุม/ประชุมทั้งหมด

  1. นาย พิพัฒ พะเนียงเวทย์ ประธานคณะกรรมการสรรหา            2/2
                        และพิจารณาค่าตอบแทน                

  2. นาย พิมล รัฐปัตย์      กรรมการสรรหา และพิจารณาค่าตอบแทน   2/2

  3. นาย บุญศักดิ์ เจียมปรีชา กรรมการสรรหา และพิจารณาค่าตอบแทน   2/2
  --------------------- -------------------------------- ------------------------

โดยมี นางสาวเพชรรัตน์ อนันตวิชัย กรรมการและเลขานุการบริษัท
เป็นเลขานุการคณะกรรมการสรรหา และพิจารณาค่าตอบแทน

  คณะผู้บริหาร

ณ วันที่ 31 ธันวาคม 2555 บริษัทมีผู้บริหาร จำนวน 8 ท่าน ดังนี้

+---------------------------+------------------------------------------+
| รายชื่อ                     | ตำแหน่ง                                   |
+---------------------------+------------------------------------------+
| 1. นายอภิชาติ ธรรมมโนมัย     | กรรมการผู้อำนวยการ                         |
+---------------------------+------------------------------------------+
| 2. นายสุชาติ รัตนเจียเจริญ     | กรรมการบริหารการผลิต                       |
+---------------------------+------------------------------------------+
| 3. นายสมศักดิ์ อนุรักษ์ภราดร    | กรรมการบริหารการขาย                       |
+---------------------------+------------------------------------------+
| 4. นางสาวเพชรรัตน์ อนันตวิชัย  | กรรมการและผู้จัดการอาวุโส                    |
|                           | ฝ่ายบัญชีบริหารและฝ่ายการเงิน                  |
+---------------------------+------------------------------------------+
| 5. นางสุนันทา ชวนประพันธ์     | กรรมการและผู้จัดการอาวุโส                    |
|                           | ฝ่ายวิจัยพัฒนาและควบคุมคุณภาพ                  |
+---------------------------+------------------------------------------+
| 6. นางมาลี ตั้งใจสนอง        | กรรมการและผู้จัดการอาวุโส ฝ่ายลาดกระบัง 2 และ  |
|                           | ฝ่ายธุรกิจ 2                                |
+---------------------------+------------------------------------------+
| 7. นางสาวฉวีวรรณ์           | ผู้จัดการฝ่ายบัญชีบริหาร                        |
| ประคองทรัพย์                |                                          |
+---------------------------+------------------------------------------+
| 8. นางพูลทรัพย์ ลี้ตระกูล       | ผู้ช่วยผู้จัดการฝ่ายการเงิน                      |
+---------------------------+------------------------------------------+

อำนาจหน้าที่ของกรรมการผู้อำนวยการ

คณะกรรมการของบริษัทได้มีการมอบอำนาจให้แก่กรรมการผู้อำนวยการเป็นผู้รับมอบอำนาจของบริษัท
ให้มีอำนาจกระทำการแทนบริษัทในกิจการตามเงื่อนไขดังต่อไปนี้

1.  เป็นผู้มีอำนาจในการจัดการและบริหารกิจการของบริษัท ตามวัตถุประสงค์ ข้อบังคับ
    มติที่ประชุมผู้ถือหุ้น และมติที่ประชุมคณะกรรมการของบริษัททุกประการ

2.  เป็นผู้มีอำนาจในการพิจารณาอนุมัติรายการลงทุน เช่น การซื้อ-ขายเงินลงทุน
    หรือสินทรัพย์ถาวร เป็นต้น
    ภายในวงเงินสำหรับแต่ละโครงการที่ไม่เกินกว่า 10 ล้านบาท หรือเทียบเท่า

3.  เป็นผู้มีอำนาจในการพิจารณาอนุมัติรายการก่อหนี้ เช่น การกู้ยืมเงิน เป็นต้น
    ภายในวงเงินสำหรับแต่ละรายการที่ไม่เกินกว่า 100 ล้านบาท หรือเทียบเท่า

4.  เป็นผู้มีอำนาจในการใช้ดุลยพินิจสำหรับการจ่ายตามปกติธุรกิจในการบริหารเพื่อการดำเนินงานของบริษัท

ทั้งนี้ การใช้อำนาจของผู้รับมอบอำนาจดังกล่าวข้างต้นไม่สามารถกระทำได้
หากผู้รับมอบอำนาจอาจมีส่วนได้เสีย หรืออาจมีความขัดแย้งทางผลประโยชน์ในลักษณะใดๆ
กับบริษัทและบริษัทย่อยในการใช้อำนาจดังกล่าว

รายละเอียดของกรรมการและผู้บริหารปรากฏในเอกสารแนบ 1

8.2 การสรรหากรรมการ

คณะกรรมการสรรหาทำหน้าที่สรรหาบุคคลที่มีคุณสมบัติเหมาะสมเพื่อดำรงตำแหน่งกรรมการ
และเสนอให้คณะกรรมการบริษัท และ/หรือ ผู้ถือหุ้น เพื่อพิจารณาตามขั้นตอนต่อไป

ทั้งนี้ สำหรับการสรรหากรรมการบริษัทแทนกรรมการที่ออกตามวาระ
ซึ่งต้องผ่านที่ประชุมผู้ถือหุ้นเป็นผู้แต่งตั้งกรรมการ จะใช้เสียงข้างมากตามหลักเกณฑ์ และวิธีการ
ดังต่อไปนี้

1. ผู้ถือหุ้นคนหนึ่ง มีคะแนนเสียงเท่ากับหนึ่งหุ้นต่อหนึ่งเสียง

2. ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม 1.เลือกตั้งบุคคลคนเดียว
หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับเลือกตั้งเป็นกรรมการเท่าจำนวนกรรมการที่
    ที่ประชุมผู้ถือหุ้นต้องเลือกตั้งในครั้งนั้น ในกรณีที่บุคคลซึ่งได้รับเลือกตั้งในลำดับถัดลงมา
    มีคะแนนเสียงเท่ากันเกินจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้น
    ให้ประธานที่ประชุมเป็นผู้ออกเสียงชี้ขาด

  นอกจากนี้ บริษัท ยังเปิดโอกาสให้ผู้ถือหุ้นรายย่อยมีสิทธิเสนอชื่อบุคคล
  เพื่อรับการพิจารณาเลือกตั้งเป็นกรรมการบริษัทในการประชุมสามัญผู้ถือหุ้นตามหลักเกณฑ์ที่กำหนด
  ซึ่งสามารถดูได้จากเว็บไซด์ของบริษัท (www.farmhouse.co.th)

8.3 ค่าตอบแทนผู้บริหาร

(1) ค่าตอบแทนที่เป็นตัวเงิน สำหรับปีสิ้นสุดวันที่ 31 ธันวาคม 2555

    1.  ค่าตอบแทนในรูปเบี้ยประชุมและบำเหน็จกรรมการ ของคณะกรรมการบริษัท

+------+-----------------------+------------+-----------+------------+
| ลำดับ | รายชื่อ                 | ตำแหน่ง     | ค่าตอบแทน  |            |
+------+-----------------------+------------+-----------+------------+
|      |                       |            | ปี 2555    | ปี 2554     |
+------+-----------------------+------------+-----------+------------+
| 1    | นายพิพัฒ พะเนียงเวทย์     | ประ        | 987,000   | 987,000    |
|      |                       | ธานกรรมการ |           |            |
+------+-----------------------+------------+-----------+------------+
| 2    | นายอภิชาติ ธรรมมโนมัย    | กรรมกา     | 943,000   | 943,000    |
|      |                       | รผู้อำนวยการ |           |            |
+------+-----------------------+------------+-----------+------------+
| 3    | นายกำธร ตติยกวี         | กรรมการ    | 478,360   | 470,360    |
+------+-----------------------+------------+-----------+------------+
| 4    | นายบุญเปี่ยม เอี่ยมรุ่งโรจน์  | กรรมการ    | 478,360   | 478,360    |
+------+-----------------------+------------+-----------+------------+
| 5    | นายสุชาติ รัตนเจียเจริญ    | กรรมการ    | 559,700   | 559,700    |
+------+-----------------------+------------+-----------+------------+
| 6    | นายสมศักดิ์ อนุรักษ์ภราดร   | กรรมการ    | 543,700   | 543,700    |
+------+-----------------------+------------+-----------+------------+
| 7    | นางสาวเพชรรัตน์ อนันตวิชัย | กร         | 559,700   | 559,700    |
|      |                       | รมการและเล |           |            |
|      |                       | ขานุการบริษัท |           |            |
+------+-----------------------+------------+-----------+------------+
| 8    | นางสุนันทา ชวนประพันธ์    | กรรมการ    | 535,700   | 543,700    |
+------+-----------------------+------------+-----------+------------+
| 9    | นางมาลี ตั้งใจสนอง       | กรรมการ    | 543,700   | 543,700    |
+------+-----------------------+------------+-----------+------------+
| 10   | นายพิมล รัฐปัตย์          | ก          | 599,700   | 599,700    |
|      |                       | รรมการอิสระ |           |            |
|      |                       | และ        |           |            |
|      |                       | ประธานกรรม |           |            |
|      |                       | การตรวจสอบ |           |            |
+------+-----------------------+------------+-----------+------------+
| 11   | แพทย์หญิงยุพา สุนทราภา    | ก          | 510,360   | 510,360    |
|      |                       | รรมการอิสระ |           |            |
|      |                       | และ        |           |            |
|      |                       | กรรม       |           |            |
|      |                       | การตรวจสอบ |           |            |
+------+-----------------------+------------+-----------+------------+
| 12   | รองศาสตราจารย์         | ก          | 502,360   | 510,360    |
|      | ดร.กุลภัทรา สิโรดม       | รรมการอิสระ |           |            |
|      |                       | และ        |           |            |
|      |                       | กรรม       |           |            |
|      |                       | การตรวจสอบ |           |            |
+------+-----------------------+------------+-----------+------------+
| 13   | พลโทพิศาล เทพสิทธา      | ก          | 478,360   | 470,360    |
|      |                       | รรมการอิสระ |           |            |
+------+-----------------------+------------+-----------+------------+
| 14   | นายบุญศักดิ์ เจียมปรีชา     | ก          | 595,700   | 595,700    |
|      |                       | รรมการอิสระ |           |            |
|      |                       | และกรรม    |           |            |
|      |                       | การตรวจสอบ |           |            |
+------+-----------------------+------------+-----------+------------+
| ลำดับ | รายชื่อ                 | ตำแหน่ง     | ค่าตอบแทน  |            |
+------+-----------------------+------------+-----------+------------+
|      |                       |            | ปี 2555    | ปี 2554     |
+------+-----------------------+------------+-----------+------------+
| 15   | นางเอมอร ปทุมารักษ์ ***  | กรรมการบริห | 8,000     | 16,000     |
|      |                       | ารความเสี่ยง |           |            |
+------+-----------------------+------------+-----------+------------+
| รวม  |                       |            | 8,323,700 | 8,331,700  |
+------+-----------------------+------------+-----------+------------+

*** คณะกรรมการบริษัทมี 14 ท่าน ลำดับที่ 15 เป็นกรรมการบริหารความเสี่ยง

(1.2) ค่าตอบแทนกรรมการบริหารและผู้บริหาร

หน่วย : บาท

  ------------------ ---------------- ------------------ ------------------
                     จำนวนราย^(/1)    ค่าตอบแทนรวม        

  ค่าตอบแทน                            ปี 2555             ปี 2554

  เงินเดือนรวม         18               34,033,660         29,700,120

  โบนัสรวม            18               10,440,830         13,674,490

  รวม                                 44,474,490         43,374,610
  ------------------ ---------------- ------------------ ------------------

  ^(/1)นับรวมกรรมการบริหาร จำนวน 6 ราย และ ผู้บริหาร จำนวน 12 ราย

(2) ค่าตอบแทนอื่น

เงินสมทบกองทุนสำรองเลี้ยงชีพสำหรับกรรมการบริหารและผู้บริหาร

หน่วย : บาท

+---------------------------+------------+--------------+--------------+
| ประเภทค่าตอบแทน            | จำน        | ค่าตอบแทน     |              |
|                           | วนราย^(/1) |              |              |
+---------------------------+------------+--------------+--------------+
|                           |            | ปี 2555       | ปี 2554       |
+---------------------------+------------+--------------+--------------+
| เงินสมทบกองทุนสำรองเลี้ยงชีพ   | 18         | 1,411,835    | 1,378,677    |
+---------------------------+------------+--------------+--------------+
| ผลประโยชน์ระยะยาวของพนักงาน | 18         | 1,244,827    | 1,031,835    |
+---------------------------+------------+--------------+--------------+
| รวม                       |            | 2,656,662    | 2,410,512    |
+---------------------------+------------+--------------+--------------+

^(/1)นับรวมกรรมการบริหาร จำนวน 6 ราย และ ผู้บริหาร จำนวน 12 ราย

8.4 การกำกับดูแลกิจการ

คณะกรรมการบริษัทประกอบด้วยกรรมการที่เป็นผู้บริหารงานของบริษัท
และกรรมการที่เป็นอิสระหรือคณะกรรมการตรวจสอบ
การปฏิบัติงานของคณะกรรมการบริษัทได้ยึดมั่นการดำเนินธุรกิจตามหลักบรรษัทภิบาล มาโดยตลอด
โดยคณะกรรมการบริษัท ผู้บริหาร
และพนักงานเป็นส่วนที่สำคัญในการผลักดันให้การพัฒนาการดำเนินงานของบริษัท
เป็นไปอย่างโปร่งใส และสร้างความเชื่อมั่นให้แก่ผู้ถือหุ้น ลูกค้า และผู้ที่เกี่ยวข้อง
โดยปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
ตลอดจนมติที่ประชุมผู้ถือหุ้นด้วยความซื่อสัตย์ สุจริต และคำนึงถึงผลประโยชน์ของบริษัท
และผู้ถือหุ้นเป็นสำคัญ

ทั้งนี้ บริษัทยังมีกรรมการอิสระ และกรรมการตรวจสอบ
ซึ่งจะใช้ดุลยพินิจของตนอย่างเป็นอิสระในการพิจารณา
กลยุทธ์ การบริหารงาน การใช้ทรัพยากร
ตลอดจนจะท้วงติงหรือคัดค้านการกระทำของกรรมการอื่นๆ
หรือฝ่ายจัดการในกรณีที่มีความเห็นขัดแย้งในเรื่องที่มีผลกระทบต่อความเท่าเทียมกันของผู้ถือหุ้นทุกราย
รวมทั้งต้องจัดให้มีการรายงานทางการเงิน ระบบการควบคุมภายใน
และการกำกับดูแลกิจการให้เป็นไปอย่างมีประสิทธิภาพและน่าเชื่อถือ

นโยบายการกำกับดูแลกิจการที่ดี

บริษัท ตระหนักถึงความสำคัญของการกำกับดูแลกิจการที่ดี (Good Corporate Governance)
เพื่อให้บริษัทเติบโตอย่างมั่นคง โดยการสร้างกลไกควบคุมการดำเนินงานของบริษัท
ให้เป็นไปอย่างโปร่งใส ตรวจสอบได้ และเกิดความเชื่อมั่น ความเป็นธรรมต่อผู้ถือหุ้น ลูกค้า
ผู้ขายสินค้าและบริการ พนักงาน ตลอดจนความรับผิดชอบต่อสังคม ดังนั้น
บริษัทจึงปฏิบัติตามข้อกำหนดของกฎหมาย ข้อกำหนดของสำนักงานคณะกรรมการกำกับหลักทรัพย์
และตลาดหลักทรัพย์ ตลาดหลักทรัพย์แห่งประเทศไทย รวมทั้งหลักการการกำกับดูแลกิจการที่ดี
ซึ่งคณะกรรมการบริษัทได้กำหนดเป็นนโยบายการกำกับดูแลกิจการที่ดี ไว้ดังนี้

1.  ดำเนินการให้โครงสร้างการจัดการของบริษัท
    มีการกำหนดขอบเขตอำนาจหน้าที่และความรับผิดชอบของคณะกรรมการแต่ละชุด
    และผู้บริหารอย่างชัดเจน

2.  ดำเนินการให้เชื่อมั่นได้ว่ารายงานทางการเงินสะท้อนผลการดำเนินงานที่แท้จริง
    โดยมีการประเมินและวางมาตรการในการป้องกันและจัดการความเสี่ยงให้อยู่ในระดับที่เหมาะสม

3.  ดำเนินการให้เชื่อมั่นได้ว่ากระบวนการต่าง ๆ ของบริษัทและการกำกับดูแลฝ่ายบริหาร
    เป็นไปอย่างมีประสิทธิภาพ ภายใต้หลักการการถ่วงดุลอำนาจที่โปร่งใส และตรวจสอบได้
    ดังนั้น จึงให้ความสำคัญต่อระบบการควบคุม และการตรวจสอบภายใน

4.  ดำเนินการกับความขัดแย้งทางผลประโยชน์ โดยยึดถือประโยชน์ของบริษัทเป็นที่ตั้ง
    ด้วยการจัดวางระบบการปฏิบัติงานที่โปร่งใส รอบคอบและมีเหตุผล

5.  ดำเนินการให้มีการเปิดเผยข้อมูลอย่างถูกต้องตามความจริงโดยการเปิดเผยนั้นต้องไม่กระทบต่อประโยชน์อันชอบธรรมและไม่ก่อให้เกิดความเสียหายต่อบริษัท

6.  มุ่งมั่นสู่ความเป็นเลิศในการดำเนินธุรกิจ ยึดมั่นในการสร้างความพึงพอใจให้แก่ลูกค้า
    โดยสร้างสรรค์สิ่งที่ดีที่สุดอยู่เสมอ

7.  ปลูกฝังคุณธรรม สร้างจิตสำนึกอันดีงาม
    พัฒนาศักยภาพให้พนักงานเจริญก้าวหน้าไปพร้อมกับบริษัท

8.  ตระหนักและเคารพในสิทธิของผู้ถือหุ้น ด้วยความเท่าเทียมกัน

9.  ดำเนินการโดยตระหนักถึงความรับผิดชอบต่อสิ่งแวดล้อม และสังคมโดยส่วนรวม

รายงานการปฏิบัติตามหลักการกำกับดูแลกิจการที่ดี

บริษัท เพรซิเดนท์ เบเกอรี่ จำกัด (มหาชน)
ได้ยึดมั่นการดำเนินธุรกิจตามหลักบรรษัทภิบาลมาโดยตลอด
และได้พยายามปรับปรุงการดำเนินงานในด้านต่างๆอย่างต่อเนื่องเพื่อให้เป็นตามหลักบรรษัทภิบาลที่ดี
บริษัท มีการปฏิบัติตามข้อกำหนดของกฎหมาย
ข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์(สำนักงาน
ก.ล.ต.)และตลาดหลักทรัพย์แห่งประเทศไทย
รวมทั้งหลักการกำกับดูแลกิจการที่ดีสำหรับบริษัทจดทะเบียน ปี 2549 บริษัท ได้มีการจัดแบ่งหมวด
เป็น 5 หมวด ดังนี้

1. สิทธิของผู้ถือหุ้น

บริษัทตระหนักและเคารพในสิทธิแห่งความเป็นเจ้าของของผู้ถือหุ้น
บริษัทจึงส่งเสริมให้ผู้ถือหุ้นได้ใช้สิทธิของตน และปฏิบัติต่อผู้ถือหุ้นทุกรายอย่างเท่าเทียมกัน
สิทธิขั้นพื้นฐานของผู้ถือหุ้น ได้แก่ การซื้อขาย หรือโอนหุ้น การมีส่วนแบ่งในกำไร
การได้รับข่าวสารข้อมูลของกิจการอย่างเพียงพอ

สำหรับการประชุมผู้ถือหุ้น บริษัท ได้กำหนดให้มีการประชุมสามัญผู้ถือหุ้นปีละครั้ง ภายในไม่เกิน 4
เดือน นับแต่วันสิ้นสุดของรอบปีบัญชี โดยในปี 2555 บริษัท ได้จัดให้มีการประชุมสามัญผู้ถือหุ้น ครั้งที่
33 ในวันที่ 24 เมษายน 2555 โดยได้จัดทำหนังสือเชิญประชุม ซึ่งระบุสถานที่ วัน เวลา
ระเบียบวาระการประชุม พร้อมทั้งเอกสารประกอบการประชุมแก่ผู้ถือหุ้นล่วงหน้า ไม่น้อยกว่า 10
วัน ก่อนวันประชุมผู้ถือหุ้น นอกจากนี้ บริษัท ได้ประกาศลงในหนังสือพิมพ์รายวันภาษาไทย
เรื่องคำบอกกล่าวเรียกประชุมสามัญผู้ถือหุ้น ติดต่อกันไม่น้อยกว่า 3 วัน ก่อนวันประชุม
โดยได้ลงประกาศในช่วง วันที่ 18-20 เมษายน 2555
รวมทั้งเปิดโอกาสให้ผู้ถือหุ้นส่งคำถามล่วงหน้าก่อนวันประชุม และมีการเผยแพร่ข้อมูลดังกล่าวไว้ที่
www.farmhouse.co.th /ข้อมูลการลงทุน

วาระการประชุมสามัญผู้ถือหุ้นนั้น ได้รับการพิจารณาจากที่ประชุมคณะกรรมการบริษัท
เพื่อขอความเห็นชอบ ดังนั้น
เอกสารประกอบการประชุมที่จะนำส่งให้กับผู้ถือหุ้นพร้อมกับหนังสือเชิญประชุมนั้น
ได้มีคำชี้แจงข้อเท็จจริงและเหตุผลพร้อมความเห็นของกรรมการที่มีข้อมูลเพียงพอ
ให้ผู้ถือหุ้นใช้ประกอบการตัดสินใจ ลงคะแนนในวาระต่าง ๆ นอกจากนี้ ในหนังสือเชิญประชุมผู้ถือหุ้น
บริษัท ได้ระบุชัดเจนถึงเอกสารหลักฐาน แสดงความเป็นผู้ถือหุ้น หรือผู้แทนของผู้ถือหุ้น
ที่มีสิทธิเข้าร่วมประชุม ว่าจะต้องนำเอกสารหลักฐานใดมาแสดง และบริษัท
ได้ปฏิบัติต่อผู้ถือหุ้นทุกรายอย่างเท่าเทียมกัน

สำหรับวาระการประชุมผู้ถือหุ้นที่สำคัญ ได้แก่

การเลือกตั้งกรรมการ และกำหนดค่าตอบแทนกรรมการ: บริษัท
เปิดโอกาสให้ผู้ถือหุ้นสามารถเลือกกรรมการเป็นรายบุคคล โดยได้ให้รายละเอียดประวัติกรรมการ
และการเข้าร่วมประชุมคณะกรรมการบริษัท อย่างครบถ้วน

การจัดสรรเงินกำไร: บริษัทได้ให้รายละเอียด เกี่ยวกับการจัดสรรกำไร การจ่ายเงินปันผล
ซึ่งเป็นไปตามนโยบายการจ่ายเงินปันผลของบริษัท

การแต่งตั้งผู้สอบบัญชี: บริษัทได้ให้รายละเอียดเกี่ยวกับผู้สอบบัญชี สำนักงานสอบบัญชี
ค่าตอบแทนเหตุผลของการคัดเลือกผู้สอบบัญชี คุณภาพของการปฏิบัติงานในช่วงปีที่ผ่านมา

วันประชุมผู้ถือหุ้น เลขานุการบริษัท จะชี้แจงสิทธิ และหน้าที่ในการลงคะแนนเสียง
ตามข้อบังคับของบริษัท กำหนดให้นับจำนวนหุ้นสามัญ 1 หุ้น มีสิทธิในการลงคะแนนเสียง 1 เสียง
การลงคะแนนให้กระทำโดยเปิดเผย โดยการประชุมได้จัดสรรเวลาในการประชุมอย่างเพียงพอ
และเปิดโอกาสให้ผู้ถือหุ้นมีสิทธิอย่างเท่าเทียมกันในการแสดงความคิดเห็นและตั้งคำถามในที่ประชุม
โดยบริษัทได้บันทึกไว้ในรายงานการประชุมผู้ถือหุ้นทุกครั้ง
เพื่อให้ผู้ถือหุ้นทราบถึงขั้นตอนการลงคะแนน การนับคะแนน
และวิธีแสดงผลคะแนนผ่านหน้าจอคอมพิวเตอร์ส่งข้อมูลผลคะแนนขึ้นโปรเจคเตอร์ให้ผู้ถือหุ้นเห็นพร้อมกัน
โดยปี 2555 มีกรรมการเข้าร่วมประชุมทุกท่าน รวม 14 ท่าน ซึ่งมี ประธาน คณะกรรมการ
ประธานคณะกรรมการตรวจสอบ และตัวแทนผู้สอบบัญชีรับอนุญาต รวมทั้งตัวแทนที่ปรึกษากฎหมาย
ได้เข้าร่วมประชุมผู้ถือหุ้นเพื่อตอบคำถามในที่ประชุม บริษัทได้บันทึกรายชื่อกรรมการผู้เข้าร่วมประชุม
และในปี 2555 ไม่มีกรรมการลาประชุม
พร้อมทั้งบันทึกประเด็นซักถามและข้อคิดเห็นที่สำคัญไว้ในรายงานการประชุมเพื่อให้ผู้ถือหุ้นสามารถตรวจสอบได้
สำหรับรายงานการประชุมผู้ถือหุ้นที่จัดในวันที่ 24 เมษายน 2555 ได้เผยแพร่ไว้ที่
www.farmhouse.co.th /ข้อมูลการลงทุน หลังวันประชุมผู้ถือหุ้น 14 วัน

2. การปฎิบัติต่อผู้ถือหุ้นอย่างเท่าเทียมกัน

บริษัทตระหนักถึงสิทธิและความเท่าเทียมกันของผู้ถือหุ้น โดยปฏิบัติต่อผู้ถือหุ้นทุกรายอย่างเท่าเทียมกัน

ผู้ถือหุ้นทุกรายมีสิทธิและความเท่าเทียมกัน ดังนี้

2.1 การประชุมผู้ถือหุ้น บริษัท กำหนดให้มีการประชุมใหญ่สามัญผู้ถือหุ้นปีละครั้ง ภายในไม่เกิน 4
เดือน

นับจากวันปิดบัญชีงบดุลงวดสิ้นปี โดยจะส่งหนังสือเชิญประชุมพร้อมเอกสารประกอบแก่ผู้ถือหุ้นล่วงหน้า
ไม่น้อยกว่า 10 วัน ก่อนวันประชุม โดยได้จัดทำหนังสือเชิญประชุมทั้งฉบับภาษาไทยและภาษาอังกฤษ
ซึ่งฉบับภาษาอังกฤษผู้ถือหุ้นสามารถดูได้จาก www.farmhouse.co.th นอกจากนี้หากมีความจำเป็น
ต้องเสนอวาระพิเศษ เป็นกรณีเร่งด่วน ซึ่งกระทบหรือเกี่ยวโยงกับผลประโยชน์ของผู้ถือหุ้น
หรือเกี่ยวข้องในเงื่อนไข หรือ กฎระเบียบของทางราชการที่ต้องเสนอขออนุมัติจากผู้ถือหุ้น
บริษัทจะเรียกประชุมวิสามัญผู้ถือหุ้นเป็นกรณีไป
และบริษัทได้เปิดโอกาสให้ผู้ถือหุ้นเสนอเรื่องเพื่อบรรจุเป็นวาระการประชุมและ/หรือเสนอชื่อบุคคลเพื่อรับการพิจารณาเลือกตั้งเป็นกรรมการบริษัทล่วงหน้า
1 เดือน ก่อนวันสิ้นรอบปีบัญชี

วาระการประชุมสามัญผู้ถือหุ้นนั้น ได้รับการพิจารณาจากที่ประชุมคณะกรรมการบริษัท
เพื่อขอความเห็นชอบ และไม่มีการเพิ่มวาระการประชุมที่ไม่ได้แจ้งให้ผู้ถือหุ้นทราบล่วงหน้า
ในกรณีที่ผู้ถือหุ้นที่ไม่สามารถเข้าร่วมประชุมได้ บริษัทได้เปิดโอกาสให้ผู้ถือหุ้นมอบฉันทะให้บุคคลอื่น
หรือกรรมการอิสระเข้าร่วมประชุมแทนและออกเสียงแทน โดยจัดส่งหนังสือมอบฉันทะแบบ ข
และเอกสารที่ต้องใช้สำหรับผู้มาประชุมเอง และมอบฉันทะ
โดยได้แสดงขั้นตอนการเข้าร่วมประชุมและการลงคะแนนแนบไปพร้อมหนังสือเชิญประชุม
และสามารถ Down Load ได้จาก www. farmhouse.co.th
ตามแบบพิมพ์ที่กระทรวงพาณิชย์กำหนด มี 3 แบบ โดยสามารถเลือกหนังสือมอบฉันทะแบบใดแบบหนึ่ง
เพื่อให้ผู้ถือหุ้นกำหนดทิศทางการลงคะแนนได้

ในการประชุมผู้ถือหุ้น บริษัทจะแจ้งขั้นตอนการออกเสียงลงมติ รวมทั้งสิทธิการออกเสียงลงคะแนน
โดยนับจำนวนหุ้นสามัญ 1 หุ้น เป็น 1 เสียง พร้อมกฎเกณฑ์ที่ใช้ในการประชุม
และได้ใช้บัตรลงคะแนนเสียงสำหรับทุกวาระ
โดยตรวจนับคะแนนเสียงและเปิดเผยผลการลงคะแนนในแต่ละวาระในที่ประชุมผู้ถือหุ้น
โดยระบุผลการลงคะแนนของผู้ถือหุ้นที่ลงมติเห็นด้วย ไม่เห็นด้วย และงดออกเสียง

2.2 ความขัดแย้งทางผลประโยชน์ เพื่อให้การบริหารงานเป็นไปอย่างมีประสิทธิภาพ
และเพื่อป้องกัน

ความขัดแย้งทางผลประโยชน์คณะกรรมการจึงกำหนดให้มีมาตรการ
การทำรายการระหว่างกันกับบุคคลที่อาจมีความ

ขัดแย้ง ดังนี้

1. กรณีที่เป็นรายการที่เป็นปกติประจำ และทำกันต่อเนื่องไปตลอดในอนาคต ฝ่ายบริหารและจัดการ
สามารถดำเนินการได้ โดยจะต้องอธิบายได้ว่า ราคาที่ซื้อขายนั้นเป็นราคายุติธรรม
คุณภาพสินค้าและบริการเป็นที่ยอมรับ และเงื่อนไขอื่น ๆ ที่จำเป็น ที่จะนำมาตัดสิน
ในการทำรายการดังกล่าว ฝ่ายบริหารและจัดการ ได้พิจารณาแล้วเห็นว่า
ก่อให้เกิดประโยชน์สูงสุดต่อบริษัท โดยจะต้องเก็บเอกสารหลักฐานต่าง ๆ
เพื่อนำมาใช้ในการประกอบคำอธิบาย ต่อ คณะกรรมการตรวจสอบ

2.  กรณีที่เป็นรายการที่ไม่ได้เป็นเรื่องปกติประจำ แต่เป็นรายการที่เป็นนัยสำคัญ หากบริษัท
    มีการทำ

รายการ ในลักษณะเช่นนี้กับบุคคลที่อาจมีความขัดแย้งในอนาคต จะต้องให้คณะกรรมการตรวจสอบ
เป็นผู้ให้ความเห็นเกี่ยวกับความเหมาะสมของรายการดังกล่าว
หากคณะกรรมการตรวจสอบไม่มีความชำนาญในการพิจารณารายการระหว่างกันที่เกิดขึ้น
คณะกรรมการตรวจสอบจะขอให้บริษัทจัดให้มีบุคคลที่มีความรู้ความชำนาญพิเศษ เช่น ผู้สอบบัญชี
หรือผู้ประเมินราคาทรัพย์สิน หรือสำนักงานกฎหมาย เป็นต้น
ที่เป็นอิสระจากบริษัทและบุคคลที่อาจมีความขัดแย้ง
เป็นผู้ให้ความเห็นเกี่ยวกับรายการระหว่างกันดังกล่าว

2.3 การดูแลการใช้ข้อมูลภายใน บริษัทมีการป้องกันการใช้ข้อมูลภายใน ในทางมิชอบ
อันจะก่อให้เกิด

ความไม่เป็นธรรมต่อผู้ถือหุ้น บริษัทมีการกำหนด “นโยบาย คำสั่ง
และวิธีการดูแลกรรมการและผู้บริหาร ในการนำข้อมูลภายในของบริษัท ไปใช้เพื่อประโยชน์ส่วนตน”
(ซึ่งนโยบายดังกล่าวได้ถูกบันทึกเป็นลายลักษณ์อักษรไว้ในรายงานการประชุมคณะกรรมการบริษัทครั้งที่
7/2545)

สำหรับการซื้อขายหลักทรัพย์บริษัท ของกรรมการและผู้บริหาร บริษัท
ได้แจ้งให้กรรมการและผู้บริหารรายงานเปลี่ยนแปลงการถือหลักทรัพย์ต่อสำนักงานกำกับหลักทรัพย์และตลาดหลักทรัพย์
ตามที่กำหนดไว้ในมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ.2535
และได้บรรจุวาระเรื่องการถือครองหลักทรัพย์ของกรรมการและผู้บริหารไว้ในการประชุมคณะกรรมการบริษัททุกครั้ง
และได้เปิดเผยไว้ในรายงานประจำปี

3. บทบาทของผู้มีส่วนได้เสีย

บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม
โดยปฏิบัติตามข้อบังคับและกฎระเบียบของตลาดหลักทรัพย์แห่งประเทศไทย และ
สำนักงานกำกับหลักทรัพย์และตลาดหลักทรัพย์ รวมถึงกฎหมายอื่นๆ ที่เกี่ยวข้อง

เพื่อให้สิทธิของผู้มีส่วนได้เสียเหล่านี้ได้รับการดูแลอย่างดี ดังนี้

-   ต่อผู้ถือหุ้น :

บริษัทจะดำเนินธุรกิจอย่างโปร่งใส มุ่งมั่นในการสร้างการเจริญเติบโตอย่างยั่งยืน
และผลตอบแทนที่ดีให้กับผู้ถือหุ้นอย่างต่อเนื่องในระยะยาว

มีการปฏิบัติต่อผู้ถือหุ้นทุกรายอย่างเท่าเทียมกัน โดยมีการกำหนดนโยบายการจ่ายเงินปันผลที่แน่นอน
คือ บริษัทมีนโยบายจ่ายเงินปันผลในอัตราไม่ต่ำกว่าร้อยละ 50 ของกำไรสุทธิหลังหักภาษีเงินได้
และหลังหักสำรองตามกฎหมาย ทั้งนี้ การจ่ายเงินปันผลดังกล่าวอาจมีการเปลี่ยนแปลงได้
ขึ้นอยู่กับผลการดำเนินงาน ฐานะการเงิน และแผนงานการลงทุนของบริษัท

บริษัทได้มีการจ่ายเงินปันผลจากผลการดำเนินงาน ดังนี้

+-------------------------------+------------+------------------------+
| เงินปันผลจากผลประกอบการ ปี 2554  | บาท        | จ่ายเมื่อวันที่              |
|                               |            |                        |
|                               | ต่อหุ้น       |                        |
+-------------------------------+------------+------------------------+
| จากผลประกอบการครึ่งปีแรก         | 0.37       | วันที่ 14 ตุลาคม 2554      |
+-------------------------------+------------+------------------------+
| จากผลประกอบการครึ่งปีหลัง         | 0.54       | วันที่ 23 พฤษภาคม 2555    |
+-------------------------------+------------+------------------------+
| รวม                           | 0.91       |                        |
+-------------------------------+------------+------------------------+

+-------------------------------+------------+------------------------+
| เงินปันผลจากผลประกอบการ ปี 2555  | บาท        | จ่ายเมื่อวันที่              |
|                               |            |                        |
|                               | ต่อหุ้น       |                        |
+-------------------------------+------------+------------------------+
| จากผลประกอบการครึ่งปีแรก         | 0.43       | วันที่ 24 ตุลาคม 2555      |
+-------------------------------+------------+------------------------+
| จากผลประกอบการครึ่งปีหลัง         | รอเสนอ     | รอเสนอ                 |
|                               |            |                        |
|                               | และอนุมัติ    | และอนุมัติ                |
+-------------------------------+------------+------------------------+

- ต่อพนักงาน :

บริษัทตระหนักถึงความสำคัญของพนักงานว่าเป็นทรัพยากรที่มีคุณค่าสูงสุดและเป็นหัวใจในการขับเคลื่อนองค์กรไปสู่ความสำเร็จ
บริษัทปฏิบัติต่อพนักงานโดยเคารพต่อศักดิ์ศรีความเป็นมนุษย์ และสิทธิพื้นฐานของมนุษยชน

บริษัท มีการส่งเสริมการอบรมพัฒนาความรู้ เพิ่มขีดความสามารถของพนักงานอย่างทั่วถึง
พร้อมทั้งให้โอกาสในการเจริญก้าวหน้าทางสายอาชีพตามศักยภาพของแต่ละบุคคล
ควบคู่กับการดูแลเรื่องค่าตอบแทนด้วยความเป็นธรรมเหมาะสมกับทักษะความรู้
ความสามารถหน้าที่ความรับผิดชอบและผลการปฏิบัติงาน

ในขณะเดียวกันนั้น บริษัทมีการส่งเสริมการสร้างบรรยากาศและสภาพแวดล้อมที่ดีในการปฏิบัติงาน
คำนึงถึงความปลอดภัยต่อชีวิต สุขภาพและทรัพย์สินของพนักงาน
พร้อมจัดตั้งคณะกรรมการหน่วยงานด้านความปลอดภัยในการทำงานขึ้นมาดูแลงานด้านนี้โดยเฉพาะ
เสริมสร้างและยกระดับคุณภาพชีวิตที่ดีผ่านรูปแบบสวัสดิการด้านต่างๆให้กับพนักงาน
เพื่อความเป็นอยู่ที่ดีขึ้น

- ด้านสุขอนามัยและความปลอดภัย เช่น ห้องพยาบาลประจำบริษัท ห้องอาหาร กองทุนเงินทดแทน
ค่ารักษาพยาบาลนอกเหนือจากกฎหมายกำหนด ประกันอุบัติเหตุให้กับพนักงานทุกคนคุ้มครอง 24
ชั่วโมง ตรวจสุขภาพประจำปี และฉีดวัคซีนไข้หวัดใหญ่ ฯลฯ

- ด้านความช่วยเหลือค่าครองชีพ เช่น รถรับส่งพนักงาน ชุดยูนิฟอร์ม เงินช่วยเหลือค่าคลอดบุตร
ทุนการศึกษาบุตร ซื้อสินค้าราคาพิเศษ กรมธรรม์ประกันอุบัติเหตุกลุ่ม ฯลฯ

- ด้านขวัญและกำลังใจ เช่น
การฝึกอบรมสัมมนาทั้งภายในและภายนอกเพื่อพัฒนาทักษะความรู้ความสามารถ
รางวัลพนักงานและหัวหน้างานดีเด่น รางวัลพนักงานอายุงาน 10 ปี เงินรางวัลจูงใจ
กิจกรรมนันทนาการ งานเลี้ยงประจำปี เงินช่วยเหลือกรณีพนักงานหรือบุคคลในครอบครัวเสียชีวิต

- ด้านเงินออมเพื่ออนาคต เช่น เงินฝากพนักงานอัตราดอกเบี้ยสูงกว่าท้องตลาด
กองทุนสำรองเลี้ยงชีพ เงินบำเหน็จเกษียณ ฯลฯ

บริษัท ส่งเสริมให้พนักงานทุกคนมีส่วนร่วมในการดูแลสภาพแวดล้อม โดยมีการจัดตั้ง “
คณะกรรรมการความปลอดภัยอาชีวอนามัยและสภาพแวดล้อมในสถานประกอบการ ”
เพื่อดำเนินงานเกี่ยวกับความปลอดภัยและอนามัยที่ดี
มีการตรวจสอบความปลอดภัยของสถานที่ทำงานอย่างสม่ำเสมอ
จัดให้มีพนักงานรักษาความปลอดภัยตลอด 24 ชั่วโมง ติดตั้งระบบสัญญาณเตือนภัยภายในอาคาร
ระบบป้องกันและระงับอัคคีภัย
พร้อมทั้งจัดเตรียมเครื่องมือเครื่องใช้และอุปกรณ์ด้านความปลอดภัยต่างๆ ให้แก่พนักงาน
โดยดูแลให้พนักงานใช้เครื่องมือ อุปกรณ์ป้องกันอุบัติภัยอย่างเคร่งครัด
และมีการจัดเตรียมระบบป้องกันภัยและความพร้อมด้านอุปกรณ์ความปลอดภัยต่างๆ
ที่พร้อมใช้งานอยู่เสมอ เช่น สัญญาณเตือนภัย เครื่องดับเพลิง ไฟแสงสว่างฉุกเฉิน
เครื่องช่วยหายใจ เป็นต้น
ซึ่งจัดให้มีการซ้อมอพยพหนีไฟและป้องกันอัคคีภัยเป็นประจำทุกปีทั้งภาคทฤษฎีและภาคปฏิบัติ
นอกจากนี้ยังมีการติดตั้งระบบกล้องวงจรปิดเพื่อเฝ้าระวังดูทรัพย์สินของพนักงานและบริษัท
พร้อมทั้งจัดให้มีการควบคุมดูแล ตรวจสอบ ให้มีสภาพพร้อมใช้งานตลอดเวลา

บริษัทได้ให้การสนับสนุนการจัดทำกิจกรรม 5ส. และกิจกรรมการพัฒนาสถานประกอบการ
สร้างเสริมสุขภาพเพื่อรณรงค์ส่งเสริมให้พนักงานมีสุขภาพกายและใจที่ดี
ปรับปรุงสภาพแวดล้อมในสถานที่ทำงานให้น่าอยู่
โดยมีกิจกรรมรณรงค์และฝึกอบรมให้พนักงานสามารถ ลด ละ เลิก การสูบบุหรี่ ดื่มเหล้า
อุบัติเหตุจากการเดินทางและ ยาเสพติดทุกประเภท โดยมีการจัดตั้งคลินิกเลิกบุหรี่ภายในบริษัท
ซึ่งเป็นกิจกรรมที่ดีและเป็นประโยชน์ต่อพนักงาน

บริษัทจัดตั้งคณะกรรมการส่งเสริมสวัสดิการพนักงาน
เพื่อเปิดโอกาสให้พนักงานมีส่วนร่วมในการบริหารงานด้านสวัสดิการ
และเป็นสื่อกลางให้ความช่วยเหลือในเรื่องสวัสดิการต่างๆให้แก่พนักงานได้อย่างทั่วถึง
ตลอดจนเปิดโอกาสให้พนักงานมีช่องทางในการสื่อสาร
อีกทั้งบริษัทยังส่งเสริมให้ผู้บริหารและพนักงานทุกคนร่วมกิจกรรมตักบาตรพระสงฆ์ในวันทำบุญบริษัท
และให้การอบรมหลักสูตรสร้างสุขสนุกกับการทำงานโดยมีหลักธรรมคำสอนเพื่อนำมาปรับใช้ในชีวิตครอบครัวและการทำงานซึ่งเป็นการยกระดับคุณภาพชีวิตที่ดียิ่งขึ้น

- ต่อคู่ค้า :

ปัจจุบัน บริษัทมีอัตราการเติบโตของยอดขายที่เพิ่มขึ้นอย่างต่อเนื่อง ส่งผลให้ปริมาณการสั่งซื้อวัตถุดิบ
และ บรรจุภัณฑ์ที่ใช้เป็นส่วนประกอบของผลิตภัณฑ์ ตลอดจนเครื่องจักร
และเครื่องมือเครื่องใช้มากขึ้นในอัตราส่วนที่ผันแปรตามกันไป
และด้วยจำนวนคู่ค้าและคู่สัญญาที่มากขึ้นนี้ นอกเหนือจากการปฏิบัติตามกฎหมายแล้ว
ทางบริษัทได้กำหนดนโยบายให้พนักงานทุกคนปฏิบัติตามหน้าที่ตามหลักจริยธรรมทางธุรกิจที่เกี่ยวข้องกับคู่ค้าและคู่สัญญา
ดังนี้

1.  มุ่งมั่นในการจัดซื้อจัดจ้างสินค้าและบริการอย่างมีมาตรฐาน
    ภายใต้หลักการแข่งขันบนพื้นฐานข้อมูลที่เท่าเทียมกัน
    มีหลักเกณฑ์ในการประเมินและคัดเลือกคู่ค้าและคู่สัญญา จัดทำรูปแบบสัญญาที่เหมาะสม
    บริหารจัดการให้มีระบบการจัดการและติดตามเพื่อให้มั่นใจว่ามีการปฏิบัติตามเงื่อนไขของสัญญาอย่างครบถ้วนและป้องกันการทุจริตและประพฤติมิชอบในทุกขั้นตอนของกระบวนการจัดซื้อจัดจ้าง

2.  มุ่งมั่นในการพัฒนา แลกเปลี่ยนความรู้ และรักษาความสัมพันธ์ที่ยั่งยืนกับคู่ค้าและคู่สัญญา
    โดยมีวัตถุประสงค์ชัดเจนในเรื่องคุณภาพของสินค้าหรือบริการที่คู่ควรกับมูลค่าเงิน
    คุณภาพทางเทคนิค และมีความเข้าใจที่ดีต่อกัน ตลอดจนความเชื่อถือซึ่งกันและกัน

3.  ไม่เรียก และไม่รับทรัพย์สินหรือประโยชน์อื่นใดซึ่งอยู่นอกเหนือข้อตกลงทางการค้า

เพื่อก่อให้เกิดการดำเนินธุรกิจอย่างยั่งยืน ในปี 2555
บริษัทได้จัดทำโครงการสรรหาคู่ค้าไข่ไก่สดตอกเพิ่มเติม
เนื่องจากปริมาณการใช้ไข่ไก่สดตอกซึ่งเป็นส่วนประกอบหลักของผลิตภัณฑ์มีปริมาณเพิ่มขึ้นต่อวันสูงถึง
6,500-7,000 กิโลกรัม หรือคิดเป็นการใช้ไข่ไก่ถึงวันละกว่า 150,000 ฟอง
โดยมีวัตถุประสงค์เพื่อป้องกันการขาดแคลนวัตถุดิบ และคัดสรรไข่ไก่สดตอกที่มีคุณภาพ
ภายใต้ราคาที่เหมาะสมมาผลิตสินค้าจำหน่ายแก่ผู้บริโภค
ซึ่งโครงการดังกล่าวเริ่มดำเนินการตั้งแต่ปลายปี 2555 และมีกำหนดแล้วเสร็จในเดือนมีนาคม
2556 โดยทางบริษัทจะเข้าไปให้ความรู้และพัฒนาร่วมกับ คู่ค้า ตั้งแต่ขั้นตอนการคัดเลือกวัตถุดิบ
การบริหารจัดการสถานที่ผลิต กระบวนการผลิต การควบคุมกระบวนการผลิต และการจัดส่งขนส่ง
เพื่อให้ได้มาซึ่งไข่ไก่ตอกที่สด สะอาด และมีคุณภาพดีมาผลิตสินค้าที่มีคุณภาพจำหน่ายแก่ผู้บริโภค
รวมถึงเป็นการเพิ่มช่องทางสร้างรายได้แก่คู่ค้า
พร้อมกับการสร้างสัมพันธภาพอันดีระหว่างคู่ค้ากับบริษัท
ซึ่งเปรียบเสมือนว่าทั้งบริษัทและคู่ค้ามีสายป่านที่เชื่อมโยงต่อกัน
และจะเป็นการนำมาถึงความแข็งแรงในการดำเนินธุรกิจของบริษัทให้มีความยั่งยืนต่อไป

- ต่อเจ้าหนี้ :

1.  ปฏิบัติต่อเจ้าหนี้การค้าอย่างเสมอภาคและเป็นธรรม
    และตั้งอยู่บนพื้นฐานของการได้รับผลตอบแทนที่

เป็นธรรมต่อทั้งสองฝ่าย

2.  จัดให้มีระบบการควบคุมดูแลการปฏิบัติตามสัญญาหรือเงื่อนไขต่าง ๆ
    ที่ตกลงกันไว้อย่างเคร่งครัด กรณี

ที่ไม่สามารถปฏิบัติตามเงื่อนไขได้ จะรีบแจ้งให้เจ้าหนี้ทราบ เพื่อร่วมกันพิจารณาหาแนวทางแก้ไข
โดยใช้หลักความสมเหตุสมผล

- ต่อลูกค้า :

1.  ดำเนินธุรกิจ โดยยึดหลักความพึงพอใจ ในสินค้าและบริการของลูกค้าเป็นที่ตั้ง

2.  ดำเนินธุรกิจโดยยึดถือความซื่อสัตย์ ยุติธรรม และมีน้ำใจ

3.  รักษาความลับทางการค้าของลูกค้า

4.  พัฒนาสินค้าและบริการให้เป็นเลิศ ตรงตามความต้องการของลูกค้า คิดค้นนวัตกรรมใหม่ๆ
    เพื่อเพิ่มคุณค่าให้แก่สินค้าและบริการอย่างต่อเนื่อง

5.  เพื่อให้ผู้บริโภคได้รับประโยชน์สูงสุด จึงยึดถือหลักปฏิบัติ 4 ประการคือ

  5.1 ใช้วัตถุดิบดีที่สุด เพื่อให้ได้ผลิตภัณฑ์ที่มีคุณภาพดีที่สุด

  5.2 พัฒนาผลิตภัณฑ์ เพื่อสนองความต้องการทางโภชนาการของคนไทย อย่างไม่หยุดนิ่ง

  5.3 พัฒนาเทคโนโลยีการผลิต และการจัดการ เพื่อสร้างคุณภาพให้ดียิ่งขึ้นอยู่เสมอ

  5.4 ยึดถือหลักความปลอดภัย สด สะอาด เพื่อให้ผู้บริโภคได้รับสิ่งที่ดีที่สุด

บริษัทจัดให้มีหน่วยงานลูกค้าสัมพันธ์เป็นศูนย์กลางในการรับข้อร้องเรียน ข้อเสนอแนะ
และคำปรึกษาในตัวสินค้าและบริการจากลูกค้า โดยสามารถติดต่อได้ที่หมายเลขโทรศัพท์
02-209-3090 โทรสาร 02-209-3091 และ www.farmhouse.co.th หรือ เฟชบุ๊ค
www.facebook.com/FarmhouseThai
ซึ่งจัดให้มีเจ้าหน้าที่ซึ่งพร้อมให้บริการและดำเนินการอย่างถึงที่สุดเพื่อให้คำขอต่างๆได้รับการตอบสนองอย่างรวดเร็ว
สร้างความมั่นใจต่อลูกค้าและผู้บริโภค

- ต่อคู่แข่ง :

บริษัทปฏิบัติต่อคู่แข่งทางการค้าให้สอดคล้องกับหลักสากล
ภายใต้กรอบแห่งกฎหมายเกี่ยวกับหลักปฏิบัติการแข่งขันทางการค้า
ไม่เข้าไปล่วงรู้ความลับทางการค้าของคู่แข่งขัน ในปีที่ผ่านมา บริษัทไม่มีข้อพิพาทใดๆ
ในเรื่องที่เกี่ยวกับคู่แข่งทางการค้า

- ต่อชุมชน สังคม และสิ่งแวดล้อม :

บริษัท ดำเนินธุรกิจ โดยคำนึงถึงผลกระทบต่อทรัพยากรธรรมชาติ และสิ่งแวดล้อม
มีการนำก๊าซธรรมชาติ NGV

ซึ่งเป็นพลังงานสะอาด ปลอดภัย มีผลกระทบต่อสิ่งแวดล้อมและมลภาวะน้อย
มาใช้เป็นเชื้อเพลิงในโรงงานและรถขนส่ง รวมถึง มีการใช้โอโซนในระบบ Cooling Tower
เพื่อประหยัดพลังงานและลดการใช้สารเคมี เป็นมิตรต่อสิ่งแวดล้อม

บริษัทสร้างความสัมพันธ์ที่ดีต่อชุมชนและสังคมโดยรวม
ตั้งแต่สภาพแวดล้อมในโรงงานและชุมชนโดยรอบมีการจัดการระบบบำบัดน้ำเสียที่มีมาตรฐาน
ไม่ก่อผลกระทบต่อชุมชนข้างเคียง มีการนำน้ำที่ผ่านกระบวนการผลิตมาใช้ประโยชน์ เช่น
รดน้ำต้นไม้ ล้างพื้นถนน รวมถึงการนำน้ำจากกระบวนการดังกล่าวมาผ่านการฆ่าเชื้อด้วยคลอรีน
สามารถนำมาใช้ล้างยานพาหนะได้อีกด้วย

ด้านสังคม มีการรณรงค์ร่วมกับหน่วยงานภาครัฐคือสำนักงานกองทุนสนับสนุนการสร้างเสริมสุขภาพ
(สสส.) จัดทำ “แผนงานพัฒนาการสร้างเสริมสุขภาพในสถานประกอบการ” ภายใต้โครงการ
โรงงานสีขาวปลอดบุหรี่ จนได้รับโล่เกียรติคุณสถานประกอบการสร้างเสริมสุขภาพระดับก้าวหน้า 2
รางวัลได้แก่ โรงงานลาดกระบัง 1 และ ลาดกระบัง 2

บริษัทยังมีการสนับสนุนกิจกรรมด้านสาธารณกุศลต่างๆ ร่วมกับชุมชน เช่น
การทอดกฐินสามัคคีกับทางวัดใกล้ชุมชน รวมถึงหน่วยงานเพื่อสังคมในชุมชนและมอบเงินบริจาค
รวมถึงสิ่งของ แก่องค์กรสาธารณกุศลต่างๆทั่วประเทศ สำหรับผู้ด้อยโอกาสในโครงการ “30
ปีคู่ไทย ปันน้ำใจให้สังคม” ในวาระที่บริษัท ดำเนินกิจการมาครบรอบ 30 ปี
(รายละเอียดเพิ่มเติมดูจากเอกสารแนบ 4 รายงานแห่งความยั่งยืน)

ภาครัฐ

บริษัท ดำเนินธุรกิจแบบสุจริต ซื่อตรงให้ความร่วมมือสนับสนุนภาครัฐด้วยดีมาตลอด
มีการชำระภาษีอย่างถูกต้อง ครบถ้วน ตามระยะเวลาที่กฎหมายกำหนด ทั้งภาษีเงินได้นิติบุคคล
ภาษีมูลค่าเพิ่ม ภาษีธุรกิจเฉพาะ ภาษีเงินได้หัก ณ ที่จ่าย ภาษีป้าย ภาษีโรงเรือน ภาษีศุลกากร
อากรแสตมป์ รวมถึงค่าธรรมเนียมต่างๆ
ของภาครัฐที่เกี่ยวข้องกับการดำเนินธุรกิจของบริษัททุกประเภท

แนวปฏิบัติเกี่ยวกับการดูแลและปกป้องสิทธิมนุษยชน

บริษัทจะไม่รับบุคคลอายุต่ำกว่า 18 ปีเข้ามาเป็นพนักงาน
ให้สิทธิพนักงานในการโต้แย้งเพื่อพิสูจน์ตนเองกรณีถูกบ่งชี้ความผิดหรือทุจริตต่อหน้าที่การงาน
ไม่มีการเลิกจ้างอย่างไม่เป็นธรรม ปฏิบัติต่อพนักงานภายใต้กฎหมายแรงงานโดยเคร่งครัด

แนวปฏิบัติเกี่ยวกับการไม่เกี่ยวข้องกับการละเมิดทรัพย์สินทางปัญญา

บริษัท ถือเป็นนโยบายที่จะไม่เกี่ยวข้องกับการละเมิดทรัพย์สินทางปัญญา
ไม่มีการลอกเลียนแบบหรือนำทรัพย์สินทางปัญญาของผู้อื่นมาใช้ในธุรกิจโดยไม่ได้รับอนุญาต แต่บริษัท
มุ่งสร้างสรรค์นวัตกรรมสินค้า การออกแบบผลิตภัณฑ์ ให้ได้สินค้าที่มีคุณภาพ
และตอบสนองความต้องการของลูกค้าโดยการร่วมคิดร่วมพัฒนากับหน่วยงานวิจัยพัฒนาและโรงงานผลิตอย่างต่อเนื่อง
และในปีที่ผ่านมา บริษัทมิได้มีกรณีละเมิดทรัพย์สินทางปัญญาแต่อย่างใด

แนวปฏิบัติเกี่ยวกับการต่อต้านการทุจริตและห้ามการจ่ายสินบนเพื่อประโยชน์ทางธุรกิจ

บริษัท ดำเนินธุรกิจบนพื้นฐานของความถูกต้อง โปร่งใส ปฏิบัติตามกฎหมาย
จึงถือเป็นนโยบายให้พนักงานทุกคนยึดถือปฏิบัติว่าจะไม่สร้างความสำเร็จของงานในหน้าที่ด้วยวิธีการทุจริต
หรือให้สินบนโดยเด็ดขาด หากพบว่ามีการละเมิดนโยบาย ถือเป็นความผิดร้ายแรงต่อหน้าที่การงาน
ซึ่งตลอดปีที่ผ่านมา ไม่มีกรณีการให้สินบนเพื่อผลประโยชน์ต่อธุรกิจของบริษัทแต่อย่างใด

4. การเปิดเผยข้อมูลและความโปร่งใส

บริษัท ให้ความสำคัญกับการมีระบบการกำกับดูแลกิจการที่ดี
มีการเปิดเผยสารสนเทศสำคัญที่มีหรืออาจมีผลกระทบต่อการเปลี่ยนแปลงในราคาหลักทรัพย์ของบริษัท
หรือต่อการตัดสินใจลงทุนหรือต่อสิทธิประโยชน์ของผู้ถือหุ้น
เพื่อให้ผู้ถือหุ้นและผู้สนใจลงทุนได้ทราบข่าวสารที่สำคัญอย่างรวดเร็วเท่าเทียมกันและด้วยคุณภาพเดียวกัน
โดยแบ่งเป็น

1.  สารสนเทศที่รายงานตามรอบระยะเวลาบัญชี ได้แก่ งบการเงิน
    แบบแสดงรายการข้อมูลประจำปี

  (แบบ 56-1) และรายงานประจำปี (แบบ 56-2)

2.  สารสนเทศที่รายงานตามเหตุการณ์ ได้แก่ การได้มา/จำหน่ายไปซึ่งสินทรัพย์
    รายการที่เกี่ยวโยงกัน การเข้าร่วมลงทุน การจ่าย/ไม่จ่ายปันผล
    การให้ความช่วยเหลือทางการเงิน ฯลฯ

โดยจัดส่งสารสนเทศดังกล่าวในรูปแบบ Online ผ่านระบบอิเล็กทรอนิกส์
และส่งในรูปแบบเอกสารสิ่งพิมพ์ต่อตลาดหลักทรัพย์แห่งประเทศไทยภายในเวลาที่กำหนด
เพื่อเผยแพร่ต่อไป
และในปีที่ผ่านมาบริษัทไม่ถูกสำนักงานคณะกรรมการกำกับหลักทรัพย์และตลาดหลักทรัพย์ หรือ
ตลาดหลักทรัพย์แห่งประเทศไทย ดำเนินการเนื่องมาจากการเปิดเผยข้อมูลไม่เป็นไปตามข้อกำหนด

สารสนเทศที่เปิดเผยใน แบบแสดงรายการข้อมูลประจำปี และรายงานประจำปี
นอกจากงบการเงินแล้ว ยังมีการเปิดเผยในเรื่องต่าง ๆ
เพื่อแสดงถึงความโปร่งใสในการดำเนินธุรกิจ ดังนี้

1.  ลักษณะการประกอบธุรกิจ มีการเปิดเผยให้ทราบถึงการดำเนินธุรกิจของบริษัท

2.  การกำกับดูแลกิจการ มีการจัดทำนโยบายการกำกับดูแลกิจการ จริยธรรม จรรยาบรรณ
    เป็นลายลักษณ์อักษร

3.  สังคมและสิ่งแวดล้อม ความรับผิดชอบต่อสังคมและสิ่งแวดล้อม บริษัท
    ถือเป็นนโยบายหนึ่งในการดำเนินธุรกิจ
    จึงได้กำหนดไว้ในนโยบายการกำกับดูแลกิจการให้บริษัทคำนึงถึงความรับผิดชอบที่มีต่อสังคมโดยส่วนรวม
    และตระหนักถึงความรับผิดชอบต่อสิ่งแวดล้อมและได้กำหนดไว้ในจริยธรรมที่ต้องปฏิบัติต่อสังคมและสิ่งแวดล้อม
    โดยปลูกฝังจิตสำนึกให้มีความรับผิดชอบต่อชุมชนและสังคมโดยส่วนรวม
    คำนึงถึงผลกระทบต่อทรัพยากรธรรมชาติและสิ่งแวดล้อม
    รวมทั้งให้ความสำคัญในการมีส่วนร่วมสนับสนุน

4.  โครงสร้างการถือหุ้น มีการเปิดเผยรายชื่อผู้ถือหุ้น 10 อันดับแรกของบริษัท ณ
    วันปิดสมุดทะเบียนผู้ถือหุ้นเพื่อประชุมสามัญประจำปีก่อนวันประชุม

5.  การควบคุมภายใน และการตรวจสอบภายใน
    มีการเปิดเผยทั้งรายงานจากคณะกรรมการตรวจสอบ รายงานระบบการควบคุมภายใน
    และเปิดเผยให้ทราบถึงผลการประเมินของคณะกรรมการบริษัท
    เกี่ยวกับระบบการควบคุมภายในของบริษัทในด้านต่าง ๆ 8 ส่วน ตามรายละเอียด หน้า 55
    -57 ในแบบแสดงรายงานข้อมูลปะจำปี (แบบ 56-1)

6.  รายงานของคณะกรรมการ คณะกรรมการบริษัทเป็นผู้รับผิดชอบต่องบการเงินของบริษัท
    และสารสนเทศทางการเงินที่ปรากฏในรายงานประจำปี
    งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
    โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
    และใช้ดุลยพินิจอย่างระมัดระวังและประมาณการที่ดีที่สุดในการจัดทำ
    รวมทั้งมีการเปิดเผยข้อมูลสำคัญอย่างพอเพียงในหมายเหตุประกอบงบการเงิน
    นอกจากนี้ยังได้จัดให้มีการดำรงรักษาไว้ซึ่งระบบควบคุมภายในที่มีประสิทธิภาพ
    เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน และเพียงพอ
    รวมทั้ง คณะกรรมการบริษัท
    ยังได้จัดทำรายงานความรับผิดชอบของคณะกรรมการในการจัดทำรายงานทางการเงิน
    ซึ่งครอบคลุมเรื่องสำคัญตามข้อพึงปฏิบัติสำหรับกรรมการบริษัทจดทะเบียนที่ตลาดหลักทรัพย์ได้เสนอแนะไว้
    ลงนามโดยประธานกรรมการและ กรรมการผู้อำนวยการ
    โดยแสดงควบคู่กับรายงานของผู้สอบบัญชีในรายงานประจำปี

  ในการนี้คณะกรรมการบริษัท ได้แต่งตั้งคณะกรรมการตรวจสอบ
  ซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน

7. ค่าตอบแทนกรรมการบริษัท : บริษัท ได้กำหนดค่าตอบแทนของกรรมการบริษัท ไว้อย่างชัดเจน

โปร่งใส และได้ขออนุมัติจากที่ประชุมผู้ถือหุ้น เพื่อจ่ายเป็นเบี้ยประชุม บำเหน็จ และค่าใช้จ่ายอื่น ๆ
แก่ คณะกรรมการ โดยให้คณะกรรมการนำไปจัดสรรเอง กรรมการตรวจสอบจะได้รับค่าตอบแทน
เพิ่มตาม ปริมาณงานที่เพิ่มขึ้น
ลักษณะและจำนวนค่าตอบแทนที่แต่ละท่านได้รับจากการเป็นกรรมการบริษัท

และกรรมการชุดย่อย ตามรายละเอียดในหัวข้อ 8.3 ค่าตอบแทนของคณะกรรมการและผู้บริหาร ใน
แบบรายงาน 56-1

คณะกรรมการบริษัทตระหนักดีว่าข้อมูลของบริษัท ทั้งที่เกี่ยวกับการเงินและที่ไม่ใช่การเงิน
ล้วนมีผลต่อกระบวนการตัดสินใจของผู้ลงทุนและผู้ที่มีส่วนได้ส่วนเสียของบริษัท
จึงได้กำชับให้ฝ่ายบริหารดำเนินการในเรื่องที่เกี่ยวกับการเปิดเผยข้อมูลที่ครบถ้วน
ตรงต่อความเป็นจริง เชื่อถือได้ สม่ำเสมอ และทันเวลา ซึ่งฝ่ายบริหารของบริษัท
ได้ให้ความสำคัญและยึดถือปฏิบัติมาโดยตลอด ในส่วนของงานด้านผู้ลงทุนสัมพันธ์นั้น
ได้มอบหมายให้กรรมการและผู้จัดการอาวุโส ฝ่ายบัญชีบริหารและฝ่ายการเงิน
ทำหน้าที่ติดต่อสื่อสารกับผู้ลงทุนสถาบัน ผู้ถือหุ้น รวมทั้งนักวิเคราะห์
ซึ่งผู้ลงทุนสามารถติดต่อขอทราบข้อมูลบริษัทได้ที่โทร 02-2093000 ต่อ 3098 , 02-2093098
หรือที่ website www.farmhouse co.th หรือที่ e-mail address petcharat@farmhouse
.co.th นอกจากนี้ บริษัทยังเข้าไปมีส่วนร่วมในงาน opportunity day
ที่ทางตลาดหลักทรัพย์แห่งประเทศไทยจัดขึ้น เพื่อให้บริษัทจดทะเบียนได้พบกับผู้ถือหุ้น นักลงทุน
และนักวิเคราะห์ทุกๆปี ซึ่งในปี 2555 บริษัทได้ร่วมงานนี้ในวันที่ 12 มีนาคม 2555

และ เมื่อวันที่ 29 มิถุนายน 2555 บริษัท ได้ร่วมพบปะกับนักวิเคราะห์ นักลงทุน ในงาน
“นักวิเคราะห์ นักลงทุน พบกลุ่มสหพัฒน์” ซึ่งจัดขึ้นเป็นพิเศษในงานแสดงสินค้าเครือสหพัฒน์ครั้งที่ 16

5. ความรับผิดชอบของคณะกรรมการ

5.1. โครงสร้างคณะกรรมการบริษัท

การถ่วงดุลของกรรมการที่ไม่เป็นผู้บริหาร

คณะกรรมการของบริษัทมีจำนวน 14 ท่าน ประกอบด้วย

- กรรมการที่เป็นผู้บริหาร 6 ท่าน

- กรรมการที่ไม่เป็นผู้บริหาร 3 ท่าน

- กรรมการตรวจสอบและอิสระ 5 ท่าน (ในกรรมการอิสระ 5 ท่านนี้ มี 4 ท่าน
เป็นกรรมการตรวจสอบ)

คณะกรรมการบริษัท มีหน้าที่รับผิดชอบในการปฏิบัติหน้าที่ให้เป็นไปตามกฎหมาย วัตถุประสงค์
และข้อบังคับของ

บริษัท ตลอดจนมติของที่ประชุมผู้ถือหุ้นด้วยความซื่อสัตย์สุจริต
และระมัดระวังรักษาผลประโยชน์ของบริษัท โดยกรรมการบริษัท มีวาระการดำรงตำแหน่งที่แน่นอน
ซึ่งตามข้อบังคับของบริษัท กำหนดไว้ว่า ในการประชุมสามัญประจำปีทุกครั้ง ให้กรรมการจำนวน 1
ใน 3 ออกจากตำแหน่ง โดยกรรมการที่อยู่ในตำแหน่งนานที่สุดนั้น เป็นผู้ออกจากตำแหน่ง
กรรมการซึ่งพ้นจากตำแหน่งแล้ว อาจได้รับเลือกตั้งใหม่ได้

  5.2 คณะกรรมการชุดย่อย

คณะกรรมการบริษัท ได้แต่งตั้งคณะอนุกรรมการ มีจำนวนทั้งสิ้น 3 คณะ
เพื่อช่วยศึกษารายละเอียดและกลั่นกรองงาน
อันจะช่วยเพิ่มประสิทธิภาพในการทำงานของคณะกรรมการบริษัท ซึ่งได้มีการกำหนดองค์ประกอบ
และหน้าที่ไว้อย่างชัดเจน โดยแบ่งเป็นคณะกรรมการตรวจสอบ ตามรายละเอียดหน้า 35
คณะกรรมการบริหารความเสี่ยง ตามรายละเอียดหน้า 36
และคณะกรรมการสรรหาและพิจารณาค่าตอบแทน ตามรายละเอียดหน้า 36

5.3. บทบาท หน้าที่ ความรับผิดชอบของคณะกรรมการ

ภาวะผู้นำและวิสัยทัศน์

คณะกรรมการบริษัท มีส่วนร่วมในการให้ความเห็นชอบ วิสัยทัศน์และภารกิจของบริษัท
และเพื่อที่จะดำเนิน

การ ให้เป็นไปตามวิสัยทัศน์และภารกิจที่ได้วางไว้
ฝ่ายบริหารได้มีการแต่งตั้งคณะทำงานแผนกลยุทธ์ขึ้น เพื่อกำหนดแผนกลยุทธ์รวมของบริษัท
และจัดทำแผนกลยุทธ์ของแต่ละหน่วยงาน อันจะเป็นแนวทางในการดำเนินงาน
รวมทั้งได้จัดให้มีระบบการติดตาม ปรับปรุง และประเมินผลการดำเนินงานเปรียบเทียบกับแผนงาน
และงบประมาณที่กำหนดไว้ ทั้งนี้ เพื่อเป็นการเพิ่มมูลค่าสูงสุดให้กับบริษัท โดยมีวิสัยทัศน์ และ
ภารกิจ ดังนี้

วิสัยทัศน์ (Vision)

เป็นผู้นำในการผลิตและจัดจำหน่ายผลิตภัณฑ์เบเกอรี่ทุกประเภท ที่สามารถสร้างความนิยม
และความพึงพอใจสูงสุดให้กับผู้บริโภค

พันธกิจ (Mission)

1. มุ่งมั่นพัฒนาและผลิตสินค้าที่ได้มาตรฐาน ทั้งคุณภาพ ความปลอดภัย และคุณค่าทางโภชนาการ

2.  ใช้เทคโนโลยีในการผลิตที่ทันสมัยและมีประสิทธิภาพสูง

3.  พัฒนาระบบบริหาร และการจัดการที่มีประสิทธิภาพอย่างต่อเนื่อง

4.  สร้างความเชื่อมั่นและความพึงพอใจให้ผู้ที่มีส่วนเกี่ยวข้อง

ในด้านบทบาทหน้าที่ และ ความรับผิดชอบในการปฏิบัติงานของคณะกรรมการบริษัท
และฝ่ายบริหารบริษัท ได้จัดให้มีการแบ่งแยกกันอย่างชัดเจน
ทั้งด้านโครงสร้างและการปฏิบัติตามหน้าที่
มีการกำหนดระดับอำนาจดำเนินการในแต่ละด้านไว้อย่างชัดเจน
รวมทั้งได้มีการสื่อสารบทบาทหน้าที่และความรับผิดชอบดังกล่าว ต่อผู้ที่เกี่ยวข้องอย่างสม่ำเสมอ
โดยเฉพาะการลงนามผูกพันบริษัท ได้กำหนดเป็นลายลักษณ์อักษรไว้แล้วว่า
ให้กรรมการสองคนลงลายมือชื่อร่วมกัน และประทับตราสำคัญของบริษัท
โดยคณะกรรมการอาจกำหนดชื่อกรรมการผู้มีอำนาจลงนามผูกพันบริษัทพร้อมประทับตราสำคัญของบริษัท
ตามข้อบังคับ ของบริษัท

จริยธรรมทางธุรกิจ

บริษัท ยึดมั่นในการกระทำในสิ่งที่ถูกต้อง จึงได้ออกข้อพึงปฏิบัติเกี่ยวกับจริยธรรมธุรกิจ
และจรรยาบรรณพนักงาน เพื่อเป็นแนวทางการดำเนินกิจการของบริษัท กรรมการ ผู้บริหาร และ
พนักงานทุกคน มีภาระหน้าที่ร่วมกันในการปฏิบัติหน้าที่ด้วยความซื่อสัตย์ สุจริต
ภายใต้กรอบของกฎหมาย และ ภายในขอบเขตความรับผิดชอบของตน
รวมทั้งต้องใช้วิจารณญาณอย่างรอบคอบ ในการตัดสินใจดำเนินการใด ๆ ละเว้นการกระทำ
ที่จะก่อให้เกิดความเสียหายต่อบริษัท และส่วนรวม

การรวมหรือแยกตำแหน่ง

ประธานกรรมการบริษัท เป็นกรรมการที่ไม่มีส่วนร่วมในการบริหาร
และไม่เป็นบุคคลเดียวกับกรรมการ

ผู้อำนวยการ ทั้งนี้ มีการแยกอำนาจหน้าที่ระหว่างกันอย่างชัดเจน

เลขานุการบริษัท คณะกรรมการบริษัท แต่งตั้ง นางสาวเพชรรัตน์ อนันตวิชัย
กรรมการและผู้จัดการอาวุโสฝ่ายบัญชีบริหารและฝ่ายการเงิน
ซึ่งเป็นผู้มีคุณวุฒิและประสบการณ์ที่เหมาะสม ดำรงตำแหน่งเลขานุการบริษัท
โดยมีขอบเขตหน้าที่ความรับผิดชอบ ดังนี้

1. ให้คำแนะนำเบื้องต้นแก่กรรมการเกี่ยวกับข้อกฎหมาย ระเบียบและข้อบังคับต่างๆ ของบริษัท
และติดตามให้มีการปฏิบัติตามอย่างถูกต้องและสม่ำเสมอ
รวมถึงรายงานการเปลี่ยนแปลงที่มีนัยสำคัญแก่กรรมการ

2. ประสานงานระหว่างกรรมการบริษัท และฝ่ายจัดการ ดูแลและประสานงานด้านกฎหมาย
กฎเกณฑ์ต่างๆ ที่เกี่ยวข้อง รวมทั้งดำเนินการให้มีการปฏิบัติตามมติคณะกรรมการบริษัท

3. จัดการประชุมผู้ถือหุ้น และ ประชุมกรรมการบริษัทให้เป็นไปตามกฎหมาย ข้อบังคับของบริษัท
และข้อพึง ปฏิบัติต่างๆ

4. บันทึกรายงานการประชุมผู้ถือหุ้น และรายงานการประชุมคณะกรรมการบริษัท
รวมทั้งติดตามให้มีการปฏิบัติตามมติที่ประชุมผู้ถือหุ้น และที่ประชุมคณะกรรมการบริษัท

5.
ดูแลให้มีการเปิดเผยข้อมูลและรายงานสารสนเทศในส่วนที่เกี่ยวข้องตามระเบียบและข้อกำหนดของ
ก.ล.ต. และ ตลาดหลักทรัพย์แห่งประเทศไทย

  6. จัดทำและเก็บรักษาเอกสารดังต่อไปนี้

-   ทะเบียนกรรมการ

-   หนังสือเชิญประชุม / รายงานการประชุมคณะกรรมการบริษัท

-   หนังสือเชิญประชุม / รายงานการประชุมผู้ถือหุ้น

-   รายงานการซื้อขายหุ้นของบริษัท ของกรรมการบริษัทและผู้บริหาร

-   รายงานประจำปี

-   แบบ 56-1

7.  เก็บรักษารายงานการมีส่วนได้เสียที่รายงานโดยกรรมการหรือผู้บริหาร

8. ดำเนินการอื่นๆ ตามที่คณะกรรมการกำกับตลาดทุนประกาศกำหนด

ระบบการควบคุมภายในและการตรวจสอบภายใน

บริษัท ได้ให้ความสำคัญต่อระบบการควบคุมภายในทั้งในระดับบริหารและระดับปฏิบัติงาน
ภายใต้แนวความคิดที่ว่าระบบการควบคุมภายในไม่ใช่ระบบหนึ่งระบบใดโดยเฉพาะหรือเป็นระบบซึ่งแยกออกจากระบบงานประจำขององค์กร
แต่การควบคุมภายในถือเสมือนเป็นส่วนเดียวกันกับระบบงานที่ฝ่ายบริหารใช้ปฏิบัติงานการจัดให้มีการควบคุมภายในที่มีประสิทธิผลและสอดคล้องกับหลักการควบคุมภายในที่ดี
ทั้งนี้ ในปี 2555 บริษัท ได้ปรับปรุงระเบียบปฏิบัติเกี่ยวกับอำนาจอนุมัติและดำเนินการ
ซึ่งจัดทำเป็นลายลักษณ์อักษร
โดยกระจายอำนาจการบริหารและอนุมัติจากผู้บริหารระดับสูงไปตามแต่ละลำดับขั้น
เพื่อให้การบริหารงานสามารถตอบสนองต่อการขยายงานและการเติบโตของบริษัท นอกจากนี้
คณะกรรมการบริษัท ได้เล็งเห็นความสำคัญของการมีระบบการควบคุมภายในที่ดี
และการบริหารความเสี่ยงอย่างเหมาะสม จึงมอบหมายให้หน่วยงานตรวจสอบภายใน
ที่มีสายบังคับบัญชาขึ้นตรงกับคณะกรรมการตรวจสอบ ทำหน้าที่ตรวจสอบ
และประเมินผลการควบคุมภายในในแต่ละหน่วยงานตามแผนงานที่วางไว้เป็นประจำทุกปี
และรายงานผลการตรวจสอบต่อคณะกรรมการบริษัทและคณะกรรมการตรวจสอบอย่างสม่ำเสมอ
ในกรณีที่ผู้ตรวจสอบภายในตรวจสอบแล้วพบว่า หน่วยงานใดมีความบกพร่อง มีความเสี่ยง
มีความประมาทเลินเล่อ ตลอดจนอาจมีการทุจริตหรือประพฤติมิชอบ ผิดหลักจริยธรรมหรือคุณธรรม
ให้ผู้ตรวจสอบภายในรายงานต่อคณะกรรมการตรวจสอบและเสนอไปยังกรรมการผู้อำนวยการให้มีการสั่งการ
เพื่อตรวจสอบระบบนั้นๆ และรายงานต่อคณะกรรมการตรวจสอบทุกครั้ง

5.4. การประชุมคณะกรรมการ

บริษัท ได้จัดประชุมคณะกรรมการบริษัท อย่างสม่ำเสมออย่างน้อยเดือนละ 1 ครั้ง
และมีการประชุมพิเศษ

เพิ่มตามความจำเป็น โดยมีการกำหนดวาระชัดเจน
เพื่อทบทวนและพิจารณาผลประกอบการและปฏิบัติการของบริษัท ตลอดจนงบการเงินประจำเดือน
และ กำหนดนโยบายการบริหารที่สำคัญและจำเป็น โดยมีเลขานุการบริษัท
แจ้งวาระการประชุมให้คณะกรรมการทราบด้วยการจัดส่งหนังสือเชิญประชุมคณะกรรมการบริษัท และ
เอกสารประกอบการประชุมล่วงหน้าก่อนวันประชุม ไม่น้อยกว่า 7 วัน โดยในปี 2555 ที่ผ่านมา
คณะกรรมการมีการประชุมตามวาระปกติ จำนวน 12 ครั้ง
โดยการเข้าร่วมประชุมของคณะกรรมการบริษัทแต่ละท่านสรุปได้ดังนี้

  ---------------------------------- ------------------------------------
  รายชื่อ                              การเข้าร่วมประชุม / การประชุมทั้งหมด (ครั้ง)
                                     การประชุมวาระปกติ

  1. นายพิพัฒ พะเนียงเวทย์               12/12

  2. นายอภิชาติ ธรรมมโนมัย              12/12

  3. นายกำธร ตติยกวี                   12/12

  4. นายบุญเปี่ยม เอี่ยมรุ่งโรจน์            12/12

  รายชื่อ                              การเข้าร่วมประชุม / การประชุมทั้งหมด (ครั้ง)
                                     การประชุมวาระปกติ

  5. พลโทพิศาล เทพสิทธา                12/12

  6. นายสุชาติ รัตนเจียเจริญ              12/12

  7. นายสมศักดิ์ อนุรักษ์ภราดร             12/12

  8. นางสาวเพชรรัตน์ อนันตวิชัย           12/12

  9. นางสุนันทา ชวนประพันธ์              11/12

  10.นางมาลี ตั้งใจสนอง                 12/12

  11.นายพิมล รัฐปัตย์                    12/12

  12.แพทย์หญิงยุพา สุนทราภา              12/12

  13.รองศาสตราจารย์ ดร.กุลภัทรา สิโรดม   11/12

  14. นายบุญศักดิ์ เจียมปรีชา              11/12
  ---------------------------------- ------------------------------------

เลขานุการบริษัทจัดให้มีการบันทึกรายงานการประชุมอย่างถูกต้อง ครบถ้วน ซึ่งมีรายละเอียด เช่น
ชื่อกรรมการที่เข้าร่วมประชุมและขาดประชุม สรุปสาระสำคัญ
และมติคณะกรรมการบริษัทไว้อย่างชัดเจน
และจัดเก็บรายงานการประชุมที่ผ่านการรับรองจากคณะกรรมการบริษัท โดยกรรมการแต่ละท่าน
ได้รับรายงานการประชุมล่วงหน้าก่อนการรับรองไม่น้อยกว่า 7 วัน

5.5. การประเมินตนเองคณะกรรมการบริษัท
คณะกรรมการของบริษัทได้มีการปฏิบัติหน้าที่อย่างครบถ้วน
และได้เล็งเห็นถึงการปรับปรุงประสิทธิผลในการปฏิบัติหน้าที่ให้ดียิ่งขึ้นอย่างต่อเนื่อง
โดยได้มีการประเมินตนเองของคณะกรรมการบริษัทเป็นการประเมินผลรายปี
และสำหรับการประเมินผลประจำปี 2555 เมื่อวันที่ 15 มกราคม 2556 สรุปผลโดยรวมได้ว่า
ประสิทธิผลในการปฏิบัติหน้าที่ของคณะกรรมการบริษัท อยู่ในเกณฑ์ที่ดีถึงดีเยี่ยม

5.6 ค่าตอบแทนของกรรมการและผู้บริหาร

ค่าตอบแทนของกรรมการ : บริษัท ได้กำหนดค่าตอบแทนของกรรมการบริษัท ไว้อย่างชัดเจน
โปร่งใส และได้ขออนุมัติจากที่ประชุมผู้ถือหุ้น เพื่อจ่ายเป็นเบี้ยประชุม บำเหน็จ และค่าใช้จ่ายอื่น ๆ
แก่คณะกรรมการ โดยให้คณะกรรมการนำไปจัดสรรเอง กรรมการตรวจสอบจะได้รับค่าตอบแทน
เพิ่มตามปริมาณงานที่เพิ่มขึ้น

ค่าตอบแทนของผู้บริหาร : บริษัท ได้กำหนดค่าตอบแทนของผู้บริหารเป็นไปตามนโยบายบริษัท
ซึ่งเชื่อมโยงกับผลการดำเนินงานของบริษัท ในแต่ละปี และผลการดำเนินงานของผู้บริหารแต่ละท่าน
โดยใช้ระบบ Key Performance Indicators (KPIs)

ปี 2555 บริษัท ได้จ่ายค่าตอบแทนต่าง ๆ ให้แก่กรรมการและผู้บริหาร ดังรายละเอียดในส่วน 8.3
เรื่องค่าตอบแทนกรรมการ และ ค่าตอบแทนผู้บริหาร ในแบบรายงาน 56-1

 5.7 การพัฒนากรรมการและผู้บริหาร 

กรรมการของบริษัททุกท่าน มีคุณสมบัติตามกฎข้อบังคับของตลาดหลักทรัพย์แห่งประเทศไทย
และเป็นผู้ที่มีความรู้ ความสามารถ มีศักยภาพ โดยมีกรรมการ 10 ท่าน
ได้ผ่านการอบรมของสถาบัน IOD ในหลักสูตร Director Certification Program (DCP)
ของสมาคมส่งเสริมสถาบันกรรมการบริษัทไทย และ มีกรรมการอีก 4 ท่าน ได้ผ่านหลักสูตร
Director Accreditation Program (DAP) ซึ่งทั้ง 2 หลักสูตร
เป็นหลักสูตรที่สำคัญและจำเป็นอย่างยิ่งต่อบทบาทหน้าที่และความรับผิดชอบของกรรมการ

แผนการสืบทอดตำแหน่งงาน (Succession Plan)

บริษัท ได้มีการจัดทำ แผนการสืบทอดตำแหน่งงาน (Succession Plan)
เพื่อเตรียมความพร้อมในกรณีที่ผู้บริหารไม่สามารถปฏิบัติงานได้
เพื่อให้การดำเนินงานของบริษัทเป็นไปอย่างต่อเนื่อง และมีประสิทธิภาพเพิ่มขึ้นอยู่เสมอ
บริษัทได้วางนโยบายในการสืบทอดตำแหน่งงานในหน้าที่ต่างๆ โดยเตรียมบุคลากรที่มีความรู้
ความสามารถ เพื่อทดแทนและปฏิบัติหน้าที่ได้อย่างต่อเนื่อง
ในกรณีที่องค์กรมีการปรับเปลี่ยนตำแหน่งหน้าที่เพื่อก้าวสู่ตำแหน่งที่สูงขึ้นหรือในกรณีที่พนักงานจะพ้นจากตำแหน่งเดิม
โดยการลาออกหรือเกษียณอายุ ซึ่งมีรายละเอียด ดังนี้

1.  จัดให้มีผู้บริหารระดับรองๆ ลงไป
    ได้มีโอกาสใกล้ชิดและได้ทำงานร่วมกับผู้บริหารระดับสูงทั้งในระดับสายงานและข้ามสายงาน

2.  เตรียมบุคลากรที่มีความสามารถเฉพาะทางให้มีความสามารถบริหารงานครบวงจรมากขึ้นเพื่อรับงานบริหารระดับสูง

3.  เตรียมการให้ผู้บริหารระดับสูงพร้อมรับงานของสายงานอื่นในกรณีจำเป็น

4.  กำหนดให้ผู้บริหารระดับรองที่มีศักยภาพเป็นผู้สืบทอดและวางตำแหน่งให้เหมาะสม

5.  จัดให้มี Committee ต่างๆ เพื่อให้เกิดการพัฒนางานและศักยภาพของกรอบงานต่างๆ
    อย่างเป็นระบบ

6.  จัดอบรมผู้บริหารระดับสูงและระดับกลางให้มีจิตสำนึกในความรับผิดชอบและความซื่อสัตย์ต่อองค์กรและมององค์กรในภาพรวมมากยิ่งขึ้น

7.  จัดอบรมผู้บริหารในแต่ละฝ่ายให้มีศักยภาพมากขึ้น
    ฝึกการวางแผนล่วงหน้าและเสริมการใช้ความคิดอย่างเป็นระบบให้แก่ผู้บริหารระดับรองๆ

8.  พัฒนาให้ผู้บริหารระดับรองๆ ได้จัดทำแผนงานและนำเสนออย่างเป็นระบบ

9.  พัฒนาคุณภาพจิตใจของผู้บริหารทุกระดับ ยึดถือธรรมะ ลดข้อขัดแย้ง เพื่อการปฏิบัติต่อกัน
    อยู่ร่วมกันในสังคมอย่างมีความสุข

8.5 การดูแลเรื่องการใช้ข้อมูลภายใน

บริษัทมีนโยบายและวิธีการดูแลผู้บริหารในการนำข้อมูลของบริษัทไปใช้เพื่อประโยชน์ส่วนตนดังนี้

-   ให้ความรู้แก่กรรมการรวมทั้งผู้บริหารฝ่ายต่างๆ
    เกี่ยวกับหน้าที่ที่ต้องรายงานการถือครองหลักทรัพย์ของตน
    คู่สมรส และบุตรที่ยังไม่บรรลุนิติภาวะ
    และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
    และตามข้อกำหนดของตลาดหลักทรัพย์แห่งประเทศไทย

-   กำหนดให้ผู้บริหารรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
    ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และ
    จัดส่งสำเนารายงานนี้ให้แก่บริษัทในวันเดียวกับวันที่ส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์

-   ห้ามผู้บริหารใช้ข้อมูลภายในที่ยังไม่ได้เปิดเผย
    เพื่อทำการซื้อขายหลักทรัพย์ของบริษัทก่อนที่ข้อมูลนั้นจะเปิดเผยต่อสาธารณชน
    และห้ามเปิดเผยข้อมูลที่เป็นสาระสำคัญนั้นต่อบุคคลอื่น
    โดยถือเป็นหนึ่งในข้อบังคับเกี่ยวกับการทำงานของบริษัทด้วย

8.6 บุคลากร

ณ วันที่ 31 ธันวาคม 2555 จำนวนพนักงานของบริษัทแบ่งตามสายงานหลักเป็นดังนี้

หน่วย : คน

  -------------------------- ---------------------- ----------------------
  สายงานหลัก                  ปี 2555                 ปี 2554

  1. ฝ่ายผลิต                  2,418                  2,193

  2. ฝ่ายขาย                  1,642                  1,530

  3. ฝ่ายบัญชีและการเงิน         96                     95

  4. ฝ่ายวิศวกรรม              137                    130

  5. ฝ่ายการตลาด              9                      15

  6. อื่นๆ                     82                     68

  รวม                        4,384                  4,031
  -------------------------- ---------------------- ----------------------

ค่าตอบแทนแก่บุคลากร

หน่วย : บาท

+-------------------------+--------------------+----------------------+
| ค่าตอบแทน                | ปี 2555             | ปี 2554               |
+-------------------------+--------------------+----------------------+
| เงินเดือนรวม              | 589,369,597.00     | 454,326,042.75       |
+-------------------------+--------------------+----------------------+
| โบนัสรวม                 | 106,992,930.00     | 102,996,190.00       |
+-------------------------+--------------------+----------------------+
| เงินสมทบกองทุนสำรองเลี้ยงชีพ | 18,629,843.50      | 14,605,131.50        |
+-------------------------+--------------------+----------------------+
| ผล                      | 6,120,040.63       | 2,998,722.00         |
| ประโยชน์ระยะยาวของพนักงาน |                    |                      |
+-------------------------+--------------------+----------------------+
| รวม                     | 721,112,411.13     | 574,926,086.25       |
+-------------------------+--------------------+----------------------+

บริษัทมีนโยบายส่งเสริมให้พนักงานสะสมเงินไว้ใช้สอย โดยรับฝากเงินจากพนักงาน
และจ่ายดอกเบี้ยตามอัตราที่บริษัทประกาศซึ่งจะสอดคล้องกับสภาวะตลาดเงิน ณ ขณะนั้น ทั้งนี้
ยอดเงินดังกล่าว ณ วันที่ 31 ธันวาคม 2555 เท่ากับ 144.80 ล้านบาท
และบริษัทได้จ่ายดอกเบี้ยให้แก่พนักงานสำหรับปี 2555 เป็นจำนวน 5.52 ล้านบาท

นอกจากนี้บริษัท และพนักงานได้ร่วมกันจัดตั้งกองทุนสำรองเลี้ยงชีพ
ตามพระราชบัญญัติกองทุนสำรองเลี้ยงชีพ พ.ศ. 2530 ขึ้น เมื่อวันที่ 11 มิถุนายน พ.ศ. 2533
เพื่อเป็นการส่งเสริมให้สมาชิกมีการออมทรัพย์ และเป็นสวัสดิการ
ตลอดจนเป็นหลักประกันแก่สมาชิกและครอบครัวเมื่อพนักงานถึงแก่กรรม หรือไร้ความสามารถ
หรือลาออกจากบริษัท หรือครบอายุการทำงานตามระเบียบของบริษัท โดยใช้ชื่อว่า
“กองทุนสำรองเลี้ยงชีพพนักงาน บริษัท เพรซิเดนท์ เบเกอรี่ จำกัด (มหาชน) ซึ่งจดทะเบียนแล้ว”
ปัจจุบันมีสินทรัพย์สุทธิ 306,290,831.22 บาท โดยมีบริษัท หลักทรัพย์จัดการกองทุน ธนชาต จำกัด
เป็นผู้จัดการกองทุน และ บริษัทยังส่งเสริมให้พนักงานมีที่อยู่อาศัยเป็นกรรมสิทธิ์ของตนเอง
ก่อให้เกิดความมั่นคงในชีวิตและครอบครัว โดยร่วมมือกับธนาคารอาคารสงเคราะห์ ตั้งแต่วันที่ 15
ตุลาคม พ.ศ. 2533 ในอัตราดอกเบี้ยที่ต่ำกว่าท้องตลาด
ปัจจุบันมีพนักงานที่ใช้สวัสดิการกู้ซื้อบ้านจำนวน 495 ราย

นโยบายในการพัฒนาบุคลากรของบริษัท 

บริษัท ตระหนักถึงความสำคัญของการพัฒนาบุคลากรในแต่ละฝ่ายงานอย่างสม่ำเสมอ
เพราะทรัพยากรมนุษย์ที่มีคุณภาพ
จะเป็นพลังขับเคลื่อนองค์กรให้บรรลุวิสัยทัศน์และเป้าหมายที่กำหนดไว้ กอปรกับในปี 2558
ประเทศไทยจะก้าวเข้าสู่ประชาคมเศรษฐกิจอาเซียน (AEC: ASEAN Economic Community)
ดังนั้นแนวทางการพัฒนาบุคลากร จึงมุ่งเน้นการเตรียมความพร้อมบุคลากร
เพื่อรองรับการขยายตัวของบริษัทในอนาคต อาทิ หลักสูตรสำหรับผู้บริหาร
การวางยุทธศาสตร์เป้าหมาย 5 ปี ฟาร์มเฮ้าส์สู่ความสำเร็จ หลักสูตรสนทนาภาษาอังกฤษ ภาษาจีน
เป็นต้น

ในระดับหัวหน้างาน นอกจากความรู้ในงานแล้ว บริษัทจะมุ่งเน้นพัฒนาทักษะ ความรู้
ที่จำเป็นด้านการบังคับบัญชา อาทิ หลักสูตร Daily Management
หลักสูตรการแก้ไขปัญหาและตัดสินใจ รวมถึงหลักสูตรการวิเคราะห์ประสิทธิภาพเครื่องจักร OEE
หลักสูตร Baking Science สำหรับหัวหน้างานฝ่ายผลิต เป็นต้น
ส่วนพนักงานระดับปฏิบัติการจะเน้นพัฒนาทักษะ ความรู้ที่ตรงกับสายงาน
โดยผ่านการสอนจากหัวหน้างาน หรือผู้ที่มีประสบการณ์ในแต่ละสายงาน (On the job
Training) และเนื่องจากบริษัทดำเนินธุรกิจด้านการผลิตอาหาร ดังนั้น พนักงานในสายการผลิต
รวมถึงสายงานที่เกี่ยวข้องจำเป็นต้องได้รับความรู้ในระบบคุณภาพต่างๆ อย่างต่อเนื่อง เช่น
หลักสูตร 5ส , GMP , HACCP ความปลอดภัยในการทำงาน เป็นต้น
ส่วนพนักงานฝ่ายขายจะมุ่งเน้นพัฒนาทักษะด้านการวางแผน วิเคราะห์การขายล่วงหน้า (Pre sale
System) รวมทั้ง หลักสูตรการบริการลูกค้า เพื่อเพิ่มโอกาสทางธุรกิจ เป็นต้น
ส่วนพนักงานในสายงานอื่นๆ จะเน้นพัฒนาความรู้ที่รับผิดชอบและความรู้พื้นฐานที่จำเป็น
โดยการจัดอบรมภายในบริษัท และการจัดส่งไปอบรมภายนอก เพื่อพัฒนาความรู้
ความสามารถให้กับพนักงาน เพราะบริษัทตระหนักเสมอว่า
ความสำเร็จขององค์กรมิได้ขึ้นอยู่กับบุคคลใดบุคคลหนึ่ง หรือฝ่ายใดฝ่ายหนึ่ง
แต่ความสำเร็จจะเกิดขึ้นได้ด้วยความรู้ ความสามารถ ทัศนคติ
และความมุ่งมั่นของพนักงานทุกคนในองค์กรเพราะองค์ประกอบต่างๆ นี้
ถือได้ว่ามีความสำคัญต่อการพัฒนาองค์กรอย่างยั่งยืน